text:
Asuntola on opiskelija-asuntola, jossa osa sarjan ilmaisutaidon lukiossa opiskelevista henkilöistä asuu. Asuntola on lukion omistama. Sarjan ensimmäisillä kausilla asuntolassa oli yksi huone varattuna asuntolan valvojalle, mutta myöhemmin asuntolassa ei ole ollut valvojaa.Haavisto on Haaviston suvun perintötila, jossa asuva suurperhe oli alkuaikoina sarjan keskiössä. Myöhemmin, kun kaikki Asko Haaviston ja Minna Alajoen täysi-ikäiset lapset olivat muuttaneet pois Haavistosta, myös Asko ja Minna muuttivat asumaan toiselle paikkakunnalle yhteisen vauvansa Oulan kanssa. Tällöin Askon leskeksi jäänyt äiti Aino jäi yksin asumaan Haavistoon, mutta vuonna 2017 hänen tyttärensä eli Askon sisko Elina muutti hänen luokseen Sveitsistä.Kimppakämppä nähtiin sarjassa ensimmäisen kerran keväällä 2016. Siitä lähtien asukkaat ovat pysyneet lähes samana, mutta Tomin alettua seurustelemaan Iriksen kanssa tämä muutti Tomin huoneeseen asumaan. Kimppakämpän omisti alun perin Sonjan täti, Onerva Rannila. Keväällä 2018 tämä kuitenkin myi asunnon Titus Koistiselle, josta tuli kämppisten uusi vuokraisäntä. Myöhemmin Sonja osti asunnon takaisin Titukselta.
Ainon kahvila on Aino Haaviston omistama pieni kahvila Virtauksen keskuksessa sijaitsevassa Voimala-rakennuksessa. Tiloissa sijaitsi ennen kahvila Suvanto, mutta kun entinen omistaja Sara Erkkilä lopetti kahvilan pidon, osti Aino kahvilan itselleen Henrik Paltamon perintörahoilla.Elater on Elina Haaviston ja Lauri Kallion perustama uusi aurinkoenergiaan liittyvä yritys, joka asettui toimitiloihinsa Voimalaan syksyllä 2017.Turpiini on kahvila-ravintola, joka sijaitsee Tampereella. Roni Siren omistaa Turpiinista 95 prosenttia. Loput viisi prosenttia kuuluvat Iris Rainiolle.Virtauksessa sijaitsee ilmaisutaidon lukio, joka on keskeinen tapahtumapaikka sarjan nuorten keskuudessa. Sarjan alussa lukion rehtorina toimi Asko Haavisto ja hänen jälkeensä Lisbeth Kanerva. Voimalan räjähdyksen jälkeen rehtorina jatkoi Jukka Hiltunen. Syksyllä 2016 Marika Ruuskanen-Kuuslasta tuli lukion uusi rehtori. Marikan menehdyttyä rehtorin paikka jäi auki, ja virkaa hoitaa virkaa toimittava Virtauksen sivistystoimenjohtaja Saku Rainio. Aiemmin sarjassa nähtiin enemmän opettajia ja oppitunteja, mutta myöhemmillä tuotantokausilla tällaiset kohtaukset ovat vähentyneet.Virtauksen terveysasema sijaitsee Voimalassa. Voimala on Virtauksen elämän keskipiste, kohtaamispaikka ja palvelujen keskittymä. Voimalassa tapahtui räjähdys syksyn 2015 päätösjaksossa, minkä takia Voimala uusittiin täysin sisäpuolelta. Voimalassa sijaitsee suurin osa sarjan yrityksistä ja myös Virtauksen ilmaisutaidon lukio. Näiden lisäksi Voimalassa on kirjasto ja elokuvateatteri Kino Voima. Monet sarjan kohtauksista kuvataan Voimalassa. Voimalan edessä kuvatut ulkokuvaukset tehdään Tampereella sijaitsevan Vapriikin taidemuseon edessä.


title: Ken André Olimb

text: Ken André Olimb (s. 21. tammikuuta 1989 Oslo, Norja) on norjalainen jääkiekkoilija, pelipaikaltaan keskushyökkääjä. Mathis Olimb on Ken Andrén veli. Olimb on edustanut Norjaa vuoden 2010, 2011 ja 2012 MM-kilpailuissa.


title: Kamera-ajo

text: Kamera-ajo ja raideajo ovat elokuvaustermejä, joilla tarkoitetaan liikkuvalla kameralla tehtyjä kuvauksia. Kamera-ajot on perinteisesti tehty kameralla, joka on asetettu raiteita pitkin kulkevaan dollyyn tai johonkin muuhun pyörillä liikkuvaan laitteeseen. Kamera-ajossa kuvauksen kohde pysyy paikallaan, mutta kamera liikkuu. Raideajossa sekä kohde että kamera liikkuvat.


title: Miika Takkula

text: Miika Takkula (s. 17. huhtikuuta 1983 Kiiminki) on entinen suomalainen jalkapalloilija, pelipaikaltaan keskikenttä. Nykyään hän on valmennustehtävissä pääkaupunkiseudulla.


title: Miika Takkula

text:
Miika Takkula pelasi urallaan aluksi oululaisessa Tervarien Ykkösen joukkueessa kausilla 2001 ja 2002. AC Oulun perustamisen myötä hän siirtyi uuteen oululaiseen Ykkösen seuraan, jossa pelasi kaikkiaan 40 ottelussa. Kaudeksi 2005 hän siirtyi Turkuun Interiin, mutta käytännössä kausi meni Interin ykkösessä pelannessa naantalilaisessa farmiseurassa VG-62. Kausiksi 2006 ja 2007 Takkula palasi Ouluun, mutta loukkaantumisten myötä otteluita tuli pelattua vähemmän.
Hän lopetti pelaamisensa kauteen 2007, jolloin hän esiintyi talven liigacupissa AC Oulun riveissä ja kesäkaudella Kakkosessa pelannessa OLS:ssä. Urallaan Miika Takkula pelasi kaikkiaan 84:ssä Ykkösen ottelussa kausina 2001–2006.


title: Miika Takkula

text: Myöhemmin hän on pääkaupunkiseudulla ollessaan siirtynyt HJK:n junioriorganisaatioon valmentajaksi. Keväällä 2013 Takkula valittiin HJK-junioreiden valmennuspäälliköksi.


title: Miika Takkula

text: Miika Takkulan veljiä ovat kansanedustajana ja eurokansanedustajana toiminut Hannu Takkula ja sellisti-urheilutoimittaja Heikki Takkula.


title: Saarenmaankämmekkä

text: Saarenmaankämmekkä ("Dactylorhiza osiliensis") on Virosta Saarenmaan Lümandasta vuonna 2003 löydetty liuskakämmekkälaji. Se on ulkonäöltään jossain määrin länsieurooppalaisen englanninkämmekän ("Dactylorhiza praetermissa") kaltainen kookas suokasvi. Laji on varmistettu tieteelle uutena DNA-analyysin avulla. Saarenmaankämmenkkää ei ole tavattu muualta maailmasta. Sen lisäksi saarella on toinenkin kotoperäinen putkilokasvilaji saarenmaanlaukku ("Rhinanthus osiliensis").


title: Oskars Cibuļskis

text: Oskars Cibuļskis (s. 9. huhtikuuta 1988 Riika, Latvian SNT, Neuvostoliitto) on latvialainen jääkiekkopuolustaja. Hän edustaa Dinamo Riikaa KHL-liigassa. Cibuļskis edustaa Latviaa MM-kisoissa 2011 ja 2012.


Saksan maavoimien rannikkotykistörykmentti 1261 () oli 20. joulukuuta 1943 perustettu Omaha-rannan taisteluihin yhdysvaltalaisia vastaan Normandian maihinnousun operaatio Neptunuksen aikana toisen ja kolmannen patterinsa osalta osallistunut rannikkotykistörykmentti. Rannikkotykistörykmentin kokoonpano 1944 oli:


title: Saksan maavoimien rannikkotykistörykmentti 1261

text: Rannikkotykistörykmentti oli muodostettu useasta pienemmästä yksiköstä, jotka joukko-osastoina lakkautettiin 19. joulukuuta 1943.


text: Saksalaiset maavoimien rannikkotykistörykmentit olivat:


text: Saksalaisesti numeroimattomia olivat Tanskan protektoraatissa oleva Heeres-Küstenartillerie-Reg Dänemark ja Italian sosialisessa tasavallassa oleva Heeres-Küstenartillerie-Reg Littoria.


title: IMS-sarja

text: ARO IMS-sarja oli venäläisen GAZ-69-auton Romaniassa lisenssillä varustettu versio. Valmistusvuosiensa aikana se koki useita teknisiä ja varusteparannuksia ja loi osaltaan vankan pohjan ARO:n omien mallien kehitykselle ja tuotannolle. ARO valmisti tuotantolaitoksissaan Câmpulung-Muscelissa kaiken tekniikan ja rungon. korin valmistus, maalaus ja viimeistely tehtiin aluksi Colibaşissa sijaitsevalla tehtaalla, myöhemmin nekin siirrettiin päätehtaalle.


title: IMS-sarja

text: Ensimmäinen valmistettu automalli ja myös ensimmäinen romanialainen auto oli IMS-57. Auton mallinimi muodostuu tehtaan nimestä (Intereprinderea Metalurgică de Stat) ja julkaisuvuodesta. Kaikkiaan 914 ajoneuvoa valmistettiin vuosien 1957–1959 välillä, valtaosin käsityönä. IMS-57:n ominaisuuksia: kaksiovinen avokori irrotettavalla peitteellä, 3260 cc sivuventtiili bensiinimoottori, teho 50 hv (37 kW) / 2,800 rpm, huippunopeus 80 km/h, kulutus 24 L/100 km. Loppukokoonpano oli täysin käsityötä; valmistetut rungot siirrettiin ajamalla Campulung-Muscelista Colibaşiin, jossa koritus-, maalaus- ja viimeistelytyön suoritti Pitestin autotehdas. Koripellit tehtiin puisten lestien avulla. Varusteiltaan auto oli hyvin yksinkertainen, muun muassa lasinpyyhkijät olivat käsikäyttöiset.


title: IMS-sarja

text: Vuonna 1959 IMS-57 korvattiin uudella mallilla, M59, joka oli edeltäjäänsä verrattuna huomattavasti kehittyneempi. Moottorin teho oli 56 hv (42 kW), huippunopeus oli nyt 90 km/h ja nyt lasinpyyhin oli varustettu sähkömoottorilla. Korimallisto oli kasvanut, nyt mallistoon kuului 2-ovinen ja 4-ovinen malli sekä lavaversio, ilman takaosan istuimia. Korityö oli nyt siirretty Campulung-Musceliin. Mallia valmistettiin vuosina 1959–1963, ja tänä aikana vuosittainen valmistusmäärä hyppäsi 803:sta vuonna 1959 3 222:een autoon vuonna 1963.


title: IMS-sarja

text: Uusi malli, M461, esiteltiin 1964. Vaikka suunnittelu pohjautui edeltäviin malleihin, olivat koripellit täysin erilaiset ja tuulilasi yksiosainen. Myös tenistä laatua ja viimeistelyn tasoa oli parannettu. Uusi 2500 cc -moottori tuotti 70 hv (52 kW), huippunopeus oli 100 km/h. Polttoaineenkulutus oli saatu pudotettua lukemaan 17 l / 100.


title: IMS-sarja

text: Romania aloitti mallin M461 ulkomaanviennin 1965, kun Kiinaan ja Kolumbia vietiin 2 000 ajoneuvoa. Monien autonvalmistajien tapaan ARO pyrki vauhdittamaan myyntiä länsimarkkinoilla, osallistumalla autokilpailuihin. Tämä ei ollut huono ajatus, koska luokassaan M461 oli aikanaan suorituskykyinen auto, ja sillä saavutettiin kaksi voittoa: 1970 Belgian Forests Rallyssa ja 1973 Sons of Beaches -kilpailussa Oregonissa. Kaikkiaan 80 233 kappaletta M461-autoja valmistui vuoteen 1975 mennessä, jolloin mallin valmistus lopetettiin. Näistä yli puolet meni vientiin ja osa Romanian armeijan käyttöön. Arviolta 3 000 M461:ä on edelleen liikenteessä Romaniassa, ja niiden omistajilla on toimiva merkkikerho. Myös armeija käytti mallia viime vuosiin asti. Viimeisiä valmistuneita autoja on ollut mallinimellä M473 myynnissä muun muassa Saksan käytettyjen autojen markkinoilla


title: Jean Fridolin Nganbe Nganbe

text: Jean Fridolin Nganbe Nganbe (s. 11. toukokuuta 1988 Douala, Kamerun) on kamerunilainen jalkapalloilija, joka edustaa Veikkausliigassa pelaavaa Rovaniemen Palloseuraa. Hän on pelipaikaltaan keskikenttäpelaaja.


title: Jean Fridolin Nganbe Nganbe

text: Nganbe Nganbe pelasi kauteen 2009 asti kotimaassaan Kamerunissa pääsarjaseura Canon Yaoundéssa. Sinä aikana hän pelasi kotimaansa alle 20-vuotiaiden maajoukkueessa kolme ottelua, joissa teki kaksi maalia.


title: Jean Fridolin Nganbe Nganbe

text: Keväällä 2010 Nganbe Nganbe siirtyi Veikkausliigaan ja AC Oulun riveihin. Veikkausliigadebyytin Nganbe Nganbe pelasi 18. huhtikuuta ottelussa AC Oulu - Tampere United. Kausi 2010 päättyi kuitenkin elokuussa vakavaan loukkaantumiseen. Kaudeksi 2010–2011 Nganbe Nganbe siirtyi Puolan toiselle sarjatasolle Odra Wodzisławin joukkueeseen.


title: Jean Fridolin Nganbe Nganbe

text:
Nganbe Nganbe palasi Ouluun elokuussa 2011, kun hän siirtyi loppukauden ajaksi OPS:n riveihin. Tammikuussa 2012 hän teki kahden vuoden jatkosopimuksen OPS:n kanssa. Heinäkuussa 2013 FC Lahti vuokrasi Nganben loppukauden kattavalla pelaajasopimuksella.
Kaudeksi 2014 Nganbe Nganbe siirtyi Veikkausliigassa pelaavaan Vaasan Palloseuraan.


title: Jean Fridolin Nganbe Nganbe

text: Vaasaan siirtyessään Nganbe Nganbe on pelannut AC Oulussa ja FC Lahdessa kaikkiaan 35 Veikkausliigaottelua ja tehnyt niissä 6 maalia.


title: Paljasjalkapuisto

text: Paljasjalkapuisto on puistomainen alue, joka on tarkoitettu paljain jaloin käveltäväksi. Paljasjalkapuistossa on erilaisia materiaaleja jalkapohjalla aistittavaksi, kuten kaadettuja puunrunkoja, käpyjä, kiviä ja vesialueita.


title: Paljasjalkapuisto

text: Saksan ensimmäinen paljasjalkapolku perustettiin vuonna 1992 Bad Sobernheimiin. Nyt Saksassa on jo yli 60 paljasjalkapuistoa, joissa käy vuosittain satojatuhansia ihmisiä. Paljasjalkapuistoja on myös muun muassa Tanskassa, Australiassa ja Etelä-Koreassa.


title: Arromanches-les-Bains

text: Arromanches-les-Bains on Ranskan kunta Calvadosin departementissa Basse-Normandien hallintoalueella.


title: Arromanches-les-Bains

text: Kunta sijaitsi operaatio Neptunuksen Omaha-rantaan liittyneiden taistelutapahtumien alueella ja sen edustalla oli Mulberry-satama. Arromanches-les-Bains:ssa on Normandian maihinnousuun liittyvä museo.


title: Lars Erik Spets

text: Lars Erik Spets (s. 2. huhtikuuta 1985 Trondheim) on norjalainen jääkiekkoilija, joka pelaa tällä hetkellä Lørenskogin joukkueessa Norjan GET-ligaenissa. Ennen sitä hän pelasi Vålerengassa.


title: Lars Erik Spets

text: Spets on pelannut Norjan maajoukkueessa vuodesta 2005 lähtien.


title: Lars Erik Spets

text: Hänen veljensä, Knut Henrik ja Vegard ovat myös jääkiekkoilijoita.


title: Sturecompagniet

text: Sturecompagniet on Ruotsin suurin ja tunnetuin yökerho. Se sijaitsee Tukholmassa 1800-luvulta peräisin olevassa kylpylärakennuksessa osoitteessa Sturegatan 4, Stureplanin vierellä. Sen yhteydessä on myös yökerhot Hell's Kitchen ja V. V on yökerhon VIP-tila. Sturecompagniet kuten Östermalm yleensä tunnetaan kalliina ja yläluokkaisena huvittelupaikkana. Sturecompagniet on osa Stureplansgruppen-yökerho- ja ravintolayhtymää. Emoyhtiön kaikkien osien yhteenlasketun liikevaihdon arvioitiin nousevan vuonna 2011 lähes miljardiin kruunuun.


title: Sturecompagniet

text: Sturecompagnietin ovella 4. joulukuuta 1994 tapahtuneessa ammuskelussa sai surmansa neljä ihmistä ja 20 haavoittui, kun yökerhon ovelta aiemmin ystävineen käännytetty Tommy Zethraeus palasi automaattiaseen kanssa ja avasi tulen. Hän sai teostaan elinkautisen vankeustuomion ja monet tekoon muuten liittyneet henkilöt saivat eri mittaisia vankeutuomiota.


title: Täpläsoukkosiipi

text: Täpläsoukkosiipi ("Amata phegea") on laajalti Euroopassa tavattava pienehkö, mustavalkoinen perhoslaji. Se on tunnettu myös nimellä euroopansoukkokehrääjä.


title: Täpläsoukkosiipi

text: Täpläsoukkosiipi on keskikokoinen ja huomattavan kapeasiipinen musta perhonen. Etusiivet ovat sinertävän mustat ja niissä on kuusi valkoista, melko läpikuultavaa laikkua. Takasiivissä laikkuja on kaksi tai kolme. Perhosen ruumis on lähes kokonaan musta ja sinisen metallinhohtoinen. Takaruumiin tyvessä ja keskellä on leveä keltainen poikkiraita, joka ulottuu lähes koko takaruumiin ympäri. Lisäksi keskiruumiin sivuilla on kaksi keltaista täplää. Tuntosarvet ovat mustat ja niiden kärkiosat ovat laajalti valkoiset. Siipiväli on 35–40 mm.


title: Täpläsoukkosiipi

text: Euroopassa tavattavat soukkosiipilajit muistuttavat suuresti toisiaan. Niillä esiintyy myös jonkin verran maantieteellistä muuntelua ulkonäössä, joten lajin varmistamiseksi on yleensä tarpeen tietää myös perhosen löytöpaikka. Turvallisin lajinmääritystapa on genitaalien tutkiminen. Lisäksi varsin samannäköinen perhonen on punatäpliin kuuluva "Zygaena ephialtes".


title: Täpläsoukkosiipi

text: Täpläsoukkosiipeä tavataan eteläisessä Euroopassa Pyreneiden niemimaalta Ukrainaan, Lähi-Itään ja Kaukasukselle. Pohjoisimmillaan lajia tavataan paikoittain Saksan pohjoisosissa. Se on osassa esiintymisaluettaan hyvin paikallinen mutta usein hyvin runsaslukuinen. Perhoset lentävät kesä-heinäkuussa.


title: Täpläsoukkosiipi

text: Suomessa tai muualla Pohjoismaissa täpläsoukkosiipeä ei tavata.


title: Täpläsoukkosiipi

text: Kuivilla, pensaikkoisilla niityillä ja metsänreunustoilla elävä perhoslaji. Yksilöt lentävät päivisin, käyvät kukilla imemässä mettä ja etenkään naaraat eivät liiku häirittyinäkään. Toukka talvehtii


title: Täpläsoukkosiipi

text: Toukka on polyfagi, jonka ravintokasveja ovat monet matalat kasvit, kuten ratamot ("Plantago") ja voikukat ("Taraxacum").


title: Sulkanirkko

text: Sulkanirkko ("Ptilophora plumigera") on loppusyksyn harvinainen yöperhonen. Se kuuluu syksyn viimeisenä lentäviin perhoslajeihin. Suomen lajiston uhanalaisarvioinnissa vuodelta 2010 se on arvioitu silmälläpidettäväksi (NT).


title: Sulkanirkko

text: Laji on saanut nimensä koiraan huomattavan suurista, sulkamaisista tuntosarvista. Siipien pohjaväri on oranssinruskea ja ulompi poikkiviiru erottuu vaalean kellertävänä ja levenee siiven etureunassa kiilamaiseksi. Ulomman ja hyvin heikosti erottuvan sisemmän poikkiviirun välinen siiven osa on harmahtava. Osalla yksilöistä siipien pohjaväri on tavallista vaaleampi ja siivet ovat jonkin verran läpikuultavat. Etusiiven takareunassa on leveä suomutupsu. Takasiivet ovat läpikuultavat, etusiipiä vaaleammat ja niissä erottuu vaalea poikkivyö. Ruumis on ruskea, tuuheakarvainen, ja koiraalla takaruumiin kärjessä on pitkä tupsu. Naaraan ruumis on rotevampi, tuntosarvet ohuet, siivet sävyltään tummemmat ja niiden kuviointi erottuu huonommin. Siipiväli koiraalla 33–38 mm ja naaraalla 36–40 mm.


title: Sulkanirkko

text: Sulkanirkko on eurooppalainen laji, jonka levinneisyysalueen länsipää on Espanjassa ja Englannissa. Levinneisyys kattaa suurimman osan Keski-Eurooppaa ja ulottuu idässä Kaukasukselle. Se kuitenkin puuttuu Välimeren alueelta ja suurimmasta osasta Skandinaviaa. Suomessa laji on hyvin harvinainen ja se tavattiin vaeltajana ensimmäistä kertaa Sipoosta vuonna 1986 ja seuraavan kerran vasta vuonna 1999. 2000-luvun aikana lajille on saattanut syntyä pysyvä kanta, mutta levinneisyys rajoittuu edelleen aivan Uudenmaan rannikolle. Perhoset lentävät yhtenä sukupolvena lokakuun alkupuolelta marraskuuhun, joinakin vuosina joulukuulle saakka. Lennon huippu on lokakuun loppupuolella.


title: Sulkanirkko

text: Lehtimetsien ja kulttuuriympäristöjen laji, jota tapaa harvoin muualta sillä lajilla ei ole erityistä vaellustaipumusta. Perhoset nousevat lentoon auringon laskettua ja lentävät muutaman tunnin ajan, lämpiminä öinä jopa puoleenyöhön saakka. Perhoset ovat sopeutuneet lentoaikansa kylmään ilmaan ja pysyvät aktiivisina vaikka lämpötila laskisi nollan tuntumaan. Koiraat lentävät kirkkaiden valojen luokse, joskus jopa runsain joukoin, mutta naaraita valolla ei juuri tapaa. Päivisin perhoset lepäävät puiden rungoilla.


title: Sulkanirkko

text: Naaras munii 75–125 munaa yksitellen tai muutaman munan ryhmiin. Munat talvehtivat ja toukat kuoriutuvat keväällä samoihin aikoihin kuin puiden silmut avautuvat. Toukat oleskelevat koko ajan lehtien alapinnoilla ja vanhemmilla toukilla on tyypillinen lepoasento, jossa toukan molemmat päät ovat irti alustasta. Toukat ovat täysikasvuisia kesäkuun puolivälissä ja ne koteloituvat maahan, yhteensidottujen lehtien väliin.


title: Sulkanirkko

text: Toukka syö vaahteroita ("Acer").


title: Miinan koulu

text: Miinan koulu (aiemmin "Keskustan ala-aste") on alakoulu Jokioisilla. Se on perustettu vuonna 1977. Koulussa annetaan 1-6 luokkien opetusta ja siellä toimii erikoisluokka Sokkelit.


title: Twilight of the Gods

text: Twilight of the Gods on ruotsalaisen Bathory-yhtyeen kuudes albumi. Se on viikinkimetallia "Hammerheartin" tapaan, mutta siinä on vaikutteita klassisesta musiikista ja doom metalista. Albumin lopetusraidan Hammerheartin melodia on lainattu Gustav Holstin Planeetat-sarjan "Jupiter"-osasta. Twilight of the Godsin piti alun perin olla Bathoryn viimeinen albumi.


title: Twilight of the Gods

text: Vuoden 2003 remasteroidussa versiossa kappaleet 1–3 on yhdistetty.


title: Salmin kihlakunta

text: Salmin kihlakunta () oli yksi Viipurin läänin kihlakunnista, joka käsitti läänin pohjoisimman osan Laatokan pohjoispuolelta. Siihen kuuluivat Soanlahden, Suistamon, Korpiselän, Suojärven, Salmin ja Impilahden kunnat. Kihlakunta oli olemassa vuosina 1847–1945.


title: Salmin kihlakunta

text: Salmin kihlakunta muodostettiin vuonna 1847 Käkisalmen pohjoiseen kihlakuntaan aiemmin kuuluneista Salmin, Suojärven ja Suistamon pitäjistä sekä Kitelän ja Korpiselän kappeleista. Kihlakunnan alueessa ei perustamisen jälkeen tapahtunut suuria aluemuutoksia. Kihlakunnan alue laajeni jonkin verran länteen vuonna 1885, kun tuolloin perustettu Salmin kihlakuntaan yhdistetty Soanlahden kunta muodostettiin pääasiassa Sortavalan kihlakuntaan kuuluneesta Ruskealan kunnasta. Toinen aluemuutos tapahtui vuonna 1935, kun Sortavalan kihlakuntaan kuuluneesta Sortavalan maalaiskunnasta siirrettiin Janaslahden, Purovaaran ja Mäkisalon kylät Impilahden kuntaan.


title: Salmin kihlakunta

text: Salmin kihlakunta luovutettiin talvisodan päättäneessä Moskovan rauhassa 13. maaliskuuta 1940 lähes kokonaan Neuvostoliitolle, jonka vuoksi kihlakunta lakkautettiin valtioneuvoston asetuksella 9. toukokuuta 1940 ja Suomen puolelle jäänyt Korpiselän kunnan läntisin osa liitettiin Ilomantsin kihlakuntaan ja Kuopion lääniin. Luovutetut alueet vallattiin kuitenkin takaisin seuraavana vuonna alkaneen jatkosodan hyökkäysvaiheessa ja pian tämän jälkeen Salmin kihlakunta perustettiin uudelleen, kun hallinto siirrettiin osittain sotilashallinnolta siviilihallinnolle. Salmin kihlakunnan henkikirjoittajan virkaa ei kuitenkaan perustettu heti uudelleen, vaan se yhdistettiin Sortavalan kihlakunnan henkikirjoittajan viran kanssa, jota hoidettiin Sortavalasta käsin. Salmin ja Sortavalan henkikirjoittajien virat perustettiin kuitenkin uudelleen 1. tammikuuta 1943. Suomen menetettyä alueen uudelleen jatkosodan päättäneessä Moskovan välirauhassa 1944, kihlakunnan henkikirjoittaja evakuoitiin Varpaisjärvelle. Suomen puolelle jäänyt Korpiselän länsiosa siirrettiin valtioneuvoston päätöksellä uudelleen Kuopion läänin Ilomantsin kihlakuntaan 1. tammikuuta 1945, kuten oli tehty talvisodan jälkeenkin. Salmin kihlakunnan henkikirjoittajan virka lakkautettiin valtioneuvoston päätöksellä 1. tammikuuta 1945 alkaen. Salmin kihlakunnan henkikirjoittajan seuraajana toimi Siirtoväen siviilirekisteritoimiston henkikirjoittaja vuosina 1946–1954.


title: Salmin kihlakunta

text: Vuonna 1940 Salmin kihlakuntaan kuuluivat seuraavat kunnat:


title: Salmin kihlakunta

text: Kihlakunnan maapinta-ala oli 9 111,09 km² (1.1.1938), ja sen väkiluku oli 59 967 henkeä (31.12.1939).


title: Tom Bissett

text: Thomas "Tom" Bissett (s. 13. maaliskuuta 1966 Seattle, Washington, Yhdysvallat) on yhdysvaltalainen entinen jääkiekkoilija, pelipaikaltaan vasen laitahyökkääjä. Hän laukoi oikealta ja pelasi uransa aikana Pohjois-Amerikan lisäksi myös Ruotsissa, Sveitsissä, Saksassa ja Suomessa.


title: Tom Bissett

text: Bissett pelasi kauden 1984–1985 USHL-joukkue Waterloo Black Hawksissa, jossa hän oli 103 tehopisteellään koko sarjan pistepörssin kärkinimiä. Vuodet 1985–1989 Bissett pelasi Michigan Techin yliopistojoukkueessa. Ensimmäisen siellä vietetyn kauden jälkeen Detroit Red Wings varasi hänet 211. pelaajana . Bissett teki Michigan Techissä kausi kaudelta enemmän tehopisteitä. Viimeisellä kaudellaan 1988–1989 hän oli tehoilla 19+28=47 joukkueen paras maalintekijä sekä toiseksi paras pistemies Shawn Harrisonin jälkeen. Bissett pelasi keväällä 1989 myös viiden ottelun verran Detroit Red Wingsin farmijoukkue Adirondack Red Wingsissä, AHL:ssä.


title: Tom Bissett

text: Kaudeksi 1989–1990 Bissett siirtyi Detroit Red Wingsin organisaatioon, mutta hänen ensimmäinen kautensa jäi hyvin rikkonaiseksi. Bissett pelasi vain 16 AHL-ottelua ja hän haki myös viiden ottelun verran pelituntumaa ECHL-joukkue Hampton Roads Admiralsista. Kaudella 1990–1991 Bissett oli Adirondackin toiseksi paras pistemies ja maalintekijä Bill McDougallin jälkeen tehoilla 44+38=82. Hän sijoittui koko AHL:n maalipörssissä viidenneksi. Bissett pelasi kauden aikana myös viisi NHL-ottelua Detroitissa jääden niissä ilman tehopisteitä.


title: Tom Bissett

text:
Kaudeksi 1991–1992 Bissett siirtyi Eurooppaan ja Ruotsin Elitserienissä pelaavan Brynäs IF:n riveihin. Hän oli tehoilla 25+15=40 joukkueen paras maalintekijä sekä toiseksi paras pistemies Jan Larssonin jälkeen. Bissett sijoittui koko Elitserienin maalipörssissä kolmanneksi. Pistepörssissä hän sijoittui kymmenenneksi MODO Hockeyn Markus Näslundin kanssa. Kaudella 1992–1993 Bissett oli tehoilla 21+11=32 Brynäsin paras pistemies ja maalintekijä. Hän sijoittui Elitserienin maalipörssissä viidenneksi Leksands IF:n Greg Parksin kanssa. Bissett voitti myös koko Elitserienin kevään 1993 pudotuspelien maalipörssin seitsemällä osumallaan. Hän voitti kauden päätteeksi Ruotsin-mestaruuden.
Bissett siirtyi kaudeksi 1993–1994 Sveitsin toiseksi korkeimmalle sarjatasolle Nationalliga B-joukkue SC Rapperswil-Jonaan. Hän oli tehoilla 24+27=51 joukkueen paras pistemies ja nosti Rapperswil-Jonan Sveitsin pääsarjaan, Nationalliga A:han kaudeksi 1994–1995. Bissett oli tehoilla 15+15=27 nousijajoukkueen paras syöttäjä ja toiseksi paras pistemies. Kaudella 1995–1996 hän edusti peräti neljää joukkuetta kolmessa eri maassa. Bissett aloitti AHL-joukkue Houston Aerosissa, jonka jälkeen hän palasi Sveitsiin ja siirtyi Nationalliga B:n HC La Chaux-de-Fondsiin. Suurimman osan kaudestaan Bissett pelasi kuitenkin Saksan toiseksi korkeimmalla sarjatasolla TuS Geretsriedin riveissä. Hän pelasi myös yhden DEL-ottelun ESV Kaufbeurenissa. Bissett pelasi AHL-visiittinsä jälkeen koko loppu-uransa Euroopassa.


title: Tom Bissett

text: Kaudeksi 1996–1997 Bissett siirtyi SM-liigajoukkue Helsingin IFK:hon. Kausi sujui kuitenkin koko joukkueelta heikosti HIFK:n jäätyä pudotuspelien ulkopuolelle. Bissettillä ei myöskään ollut kovin hyvät suhteet päävalmentaja Mike Eavesiin. Hän palasi kaudeksi 1997–1998 Keski-Eurooppaan ja siirtyi DEL-joukkue Rosenheim Starbullsin joukkueeseen. Loppukaudesta hän palasi pelaamaan Nationalliga A:ta Rapperswil-Jonaan.


title: Tom Bissett

text: Bissett palasi kaudeksi 1998–1999 Brynäsiin. Hän voitti 40 osumallaan ylivoimaisesti koko Elitserienin maalipörssin. Bissett jäi vain kahden maalin päähän liigan kaikkien aikojen yhden kauden maaliennätyksestä, jonka Färjestads BK:n Håkan Loob teki 42 osumallaan kaudella 1982–1983. Pistepörssissä Bissett sijouttui tehoilla 40+12=52 kolmanneksi joukkuetoverinsa Ove Molinin sekä AIK IF:n Stefan Gustavsonin kanssa ja hän voitti kauden päätteeksi Ruotsin-mestaruuden. Kaudella 1999–2000 Bissett voitti tehoilla 15+37=52 Brynäsin sisäisen piste- ja syöttöpörssin ja sijoittui Elitserienin pistepörssissä kolmanneksi. Hän edusti joukkuetta kauden aikana myös EHL:ssä.


title: Tom Bissett

text: Osaksi iän myötä Bissettin tehot Brynäsissä vähenivät kausi kaudelta. Kaudella 2000–2001 hän oli joukkueen paras maalintekijä ja toiseksi paras pistemies sekä runkosarjassa tehoilla 21+17=38 että pudotuspeleissä tehoilla 3+1=4. Kaudella 2001–2002 Bissett teki aiempiin kausiinsa nähden vaivaiset 29 tehopistettä ja hän sai neljän Brynäsissä vietetyn kauden jälkeen etsiä seuraavaksi kaudeksi uuden seuran. Bissett sai hyvän tarjouksen toisesta Elitserien-seurasta, mutta Brynäsin johto kuitenkin vaati niin kovaa siirtosummaa, ettei siirto voinut toteutua. Seura jätti ainoaksi vaihtoehdoksi, että Bissett olisi itse ostanut oikeutensa, jos halusi siirtyä. Hän sai useita tarjouksia Etelä-Eurooppaa myöten, mutta päätti siirtyä try-outille SM-liigajoukkue Tapparaan lokakuussa 2002. Bissett sai kuuden ottelun jälkeen loppukauden 2002–2003 kattavan sopimuksen joukkueeseen ja hän voitti Suomenmestaruuden keväällä 2003. Bissett lopetti tähän pelaajauransa 37-vuotiaana.


title: Tom Bissett

text: Bissett edusti Yhdysvaltoja MM-kilpailuissa vuosina 1992 ja 1999.


title: Tom Bissett

text: Bissettillä on kolme lasta; Mackenzie, Jada ja Madeline (Tilanne kaudella 2002–2003). He ovat kaikki syntyneet eri maissa; Sveitsissä, Ruotsissa ja Suomessa.


title: Tifinagh

text: Tifinagh on libyalaiseen kirjaimistoon perustuva tuaregien kirjoitusjärjestelmä, jota nykyään sovelletaan myös muihin berberikieliin.


title: Tifinagh

text: Libyalainen kirjoitus oli muinaisten berberien käyttämä seemiläisperäinen konsonanttikirjaimisto. Sen vanhimmat ajoitetut muistomerkit ovat nykyisen Tunisian alueelta 100-luvulta eaa. Libyalaisia piirtokirjoituksia on löydetty Libyan autiomaasta ja Fezzanista aina Kanariansaarille ulottuvalta alueelta. Niistä vain osa on kyetty tulkitsemaan.


title: Tifinagh

text: Tuaregien tifinagh perustuu Fezzanin ja Tripolitanian alueen muinaiseen kirjaimistoon. Sitä voidaan kirjoittaa horisontaalisesti tai vertikaalisesti oikealta vasemmalle, ylhäältä alaspäin tai päiväinvastoin. Tuaregit ovat käyttäneet kirjaimistoa piirtokirjoitusten ja lyhyiden viestien laatimiseen, mutta varsinaista kirjallisuutta sillä ei ole syntynyt.


title: Tifinagh

text: Viime aikoina tifinaghia on ryhdytty elvyttämään Marokon ja Algerian berberiryhmien keskuudessa. Kirjaimistoa käytetään kauppojen kylteissä, sitä opiskellaan koulussa ja sillä julkaistaan kirjoja. Asia on kuitenkin hyvin kiistelty ja poliittisesti tulenarka. Omat kannattajansa on myös arabialaisella ja latinalaisella kirjaimistolla.


title: Tuaregikielet

text: Tuaregikielet ovat tuaregien puhumien berberikielten ryhmä. Niitä puhutaan Saharan ja Sahelin alueella Nigerissä (noin 500 000 henkeä), Malissa (450 000), Algerian eteläosassa, Libyassa, Burkina Fasossa ja Nigeriassa. Kaikkiaan tuaregeja on yli miljoona henkeä. Monet heistä puhuvat myös arabiaa, songhaita, hausaa tai ranskaa.


title: Tuaregikielet

text: Kielet jakautuvat pohjoiseen ja eteläiseen alaryhmään. Pohjoisryhmään kuuluu muun muassa tamahaq eli tahggart ja eteläryhmään tamasheq (tamašek), tamajaq ja zenaga. Kielet ovat keskenään ymmärrettäviä, ja niitä pidetään usein saman kielen murteina. Tuaregissa on lainoja hausasta ja songhaista, mutta melko vähän arabialaista vaikutusta.


title: Tuaregikielet

text: Tuaregikielten kirjoittamiseen on käytetty perinteistä tifinagh-kirjoitusta sekä arabialaista kirjaimistoa. Malissa ja Nigerissä tuaregia kirjoitetaan myös latinalaisilla aakkosilla.


title: Tadmakkat

text: Tadmakkat (myös "Tadmakka", "Tadmekka") oli keskiaikainen kaupunki Adrar des Ifoghas -vuoristossa nykyisen Malin alueella. Sen rauniot sijaitsevat Kidalin alueen Essoukin kylässä.


title: Tadmakkat

text: Tadmakkat mainitaan ensimmäisen kerran 900–1000-luvun arabialaisissa lähteissä. Berberien hallitsema kaupunki oli tärkeä Saharan ylittävän karavaanikaupan välittäjä. Sen kautta kulkivat Pohjois-Afrikan Tahertin, Kairouanin, Ouarglan ja Tripolin sekä muinaisen Ghanan valtakunnan ja Gaon väliset kauppareitit. Saharan ylittävä kauppa taantui myöhemmin, mutta Tadmakkat säilytti asemansa Gaoon suuntautuneen suolakaupan välittäjänä sekä paikallisena taloudellisena keskuksena. Sen on uskottu jääneen autioksi viimeistään 1500–1600-luvuilla Songhain valloituksen sekä Adrar des Ifoghasin kuivuuden ja konfliktien seurauksena.


title: Tadmakkat

text: Seudulta on löydetty runsaasti arabialaisia sekä tuaregien tifinagh-kirjoituksella tehtyjä piirtokirjoituksia. Arkeologiset kaivaukset osoittavat Saharan karavaanikaupan alkaneen jo 700-luvulla ja saavuttaneen huippunsa 1000-luvulla. Tuolloin kaupungissa valmistettiin jopa kultarahoja. Myöhemmissä kerrostumissa on vain vähän pohjoisafrikkalaisia esineitä. Viimeisen vaiheen (1300–1400-luvut) löydöt kertovat kaupankäynnin taantumisesta sekä voimakkaasta muutoksesta elinympäristössä ja aineellisessa kulttuurissa.


title: Tadmakkat

text: Mekkaan verratulla Tadmakkatilla on suuri merkitys tuaregien mytologiassa ja uskonnollisessa perinteessä, vaikka sen historiallinen konteksti onkin hämärtynyt. Viime aikoina siitä on tullut yksi kansan itsenäisyyspyrkimysten symboleista.


title: Fidžinlintuhaukka

text: Fidžinlintuhaukka ("Accipiter rufitorques") on haukkojen heimoon kuuluva lintu. Sen on aiemmin katsottu kuuluvaan samaan lajiin kuin australiankanahaukka.


title: Fidžinlintuhaukka

text: Sitä tavataan Fidžin saarilla Viti Levu, Vanua Levu, Taveuni, Kadavu, Gau ja Ovalau.


title: Fidžinlintuhaukka

text: Fidžinlintuhaukka on kooltaan 30–40 cm, ja se on näin suvussaan keskikokoinen. Lajilla sukupuolet ovat erinäköisiä. Se painaa keskimäärin 209 grammaa. Naaraat ovat uroksia suuremmat. Sen jalat ja pyrstö ovat pitkät. Höyhenys on hyvin tunnistettava. Sillä on harmaa pää, selkä ja siivet, ja alapuolelta ja kauluksesta se on punainen. Nuoren linnun höyhenys eroaa aikuisesta: se on kokonaan ruskea, mutta rinta on raidallinen.


title: Fidžinlintuhaukka

text: Vaikka fidžinlintuhaukan nykyisin katsotaan olevan Fidžillä kotoperäinen, lajiin liitettyjä fossiililuita on löydetty myös Tongasta ʻEuan saarelta. Lajia on saattanut joskus esiintyä myös Fidžin Lausaarilla.


title: Fidžinlintuhaukka

text: Fidžinlintuhaukan elinpiiriä ovat subtrooppiset ja trooppiset kosteat alavat metsät, kuivat savannit, viljelysmaat ja kaupunkialueet, kuten kaupunkipuutarhat ja puistot.


title: Fidžinlintuhaukka

text: Fidžinlintuhaukka syö jopa kyyhkysen kokoisia lintuja sekä hyönteisiä, jyrsijöitä ja matelijoita, ja joskus sen on nähty syövän "Palaemonidae"-suvun makeanveden katkarapuja ja makeanveden kalaa. Se saalistaa sekä paikaltaan että lennossa, joko hitaasti liukuen tai äkkiä hyökäten. Se voi ajaa saalistaan takaa ja yrittää saada esiin piiloutunutta saalista.


title: Fidžinlintuhaukka

text: Joskus fidžinlintuhaukat saalistavat kanoja, ja siksi niitä usein ammutaan. Ne ovat kuitenkin yleisiä.


title: Fidžinlintuhaukka

text: Fidžinlintuhaukan pesintäkausi osuu heinäkuun ja joulukuun välille. Yleensä se munii syys-lokakuussa. Pesä on rakennettu risuista ja sijaitsee korkealla harvassa puussa. Lintu munii yleensä kaksi tai kolme munaa, joskus jopa neljä, ja tavallisesti poikasista kaksi kasvaa lentokykyiseksi asti.


title: Kidalin alue

text: Kidalin alue () on autonominen hallintoalue Malin koillisosassa. Sen hallinnollinen keskus on Kidal. Alueen pinta-ala on 260 000 neliökilometriä. Asukkaita on 67 700 henkeä (vuonna 2009, väestönlaskenta).


title: Kidalin alue

text: Kidalin alue muodostaa 21,3 % Malin pinta-alasta. Se rajoittuu etelässä Gaon ja lännessä Timbuktun alueisiin, pohjoisessa Algeriaan ja idässä Nigeriin.


title: Kidalin alue

text: Alueen keskellä sijaitsee Adrar des Ifoghas -vuoristo, lännessä Tilemsin laakso ja idässä Tamesnan tasanko. Ainoita vesistöjä ovat sateiden jälkeen täyttyvät vadit ja lammet. Kasvillisuus käsittää etupäässä heinäkasveja sekä vadien puita ja pensaita. Eläinlajeja ovat muun muassa gasellit, sakaalit, hyeenat ja trapit.


title: Kidalin alue

text: Seutu kuuluu Saharan vyöhykkeeseen. Sen ilmasto on erittäin kuiva ja kuuma. Vuotuinen sademäärä vaihtelee 75 ja 121 millimetrin välillä. Epäsäännölliset sateet kestävät kesäkuusta syyskuuhun. Loka-helmikuun kuivana ja viileänä aikana yölämpötilat laskevat viiteen asteeseen ja päivälämpötilat saattavat olla 30 astetta korkeampia. Kuivana ja kuumana aikana maalis-kesäkuussa lämpötila kohoaa 45 asteeseen.


title: Kidalin alue

text: Kidalin alueeseen kuuluu neljä piiriä: Abeïbara, Kidal, Tessalit ja Tin-Essako. Kuntia on yhteensä 11. Ainoa kaupunkikunta on Kidal. Kaupunginosia, kyliä ja nomadiryhmiä on yhteensä 145.


title: Kidalin alue

text: Alueella asuu 0,5 % Malin väestöstä. Asukastiheys on maan pienin, 0,5 henkeä neliökilometrillä. Kaupunkiväestön osuus on Bamakon jälkeen suurin, 38,3 %. Nomadit muodostavat 47,3 % alueen kotitalouksista.


title: Kidalin alue

text: Seudun asukkaat ovat etupäässä tuaregeja ja arabeja. Lisäksi on songhaita ja bambaroita. Puhutuimmat kielet ovat tamašek (85,7 %), arabia (3,7 %), bambara (3,2 %) ja songhai (3,0 %).


title: Kidalin alue

text: Kidalin alue on yksi maan syrjäisimpiä ja vähiten kehittyneitä alueita. Alue perustettiin vuonna 1991 tuaregikapinallisten ja Malin hallituksen solmiman sopimuksen perusteella. Tätä ennen se kuului piirinä Gaon alueeseen. Seutu on kärsinyt toistuvista kuivuusjaksoista ja levottomuuksista, jotka ovat pakottaneet osan väestöstä siirtymään Malin eteläosiin ja naapurimaihin. Vuoden 2012 tuaregikapinan jälkeen tilanne alkoi rauhoittua keväällä 2013.


title: Kidalin alue

text: Kidalista on maantieyhteydet Bouremin kautta Gaoon ja Timbuktuun sekä Tessalitin kautta Algeriaan. Kidalissa ja Tessalitissa on lentokentät.


title: Kidalin alue

text: Yli 90 % väestöstä harjoittaa karjanhoitoa. Kotieläimiä ovat lampaat, vuohet ja kamelit. Pienimuotoinen maanviljely tuottaa vihanneksia, juureksia, durraa ja taateleita. Lisäksi harjoitetaan kaupankäyntiä ja käsityöammatteja.


title: Kidalin alue

text: Vuonna 2009 koulua kävi 31,3 % alueen alakouluikäisistä, vähiten koko Malissa, jonka keskiarvo on 68,4 %. Koulua käyvien osuus tytöistä ja pojista oli lähes sama. Lukutaitoisten osuus yli 15-vuotiaista on 28,6 %, mikä on hieman yli keskiarvon (27,7 %).


title: Kidalin alue

text: Alueen imeväis- ja lapsikuolleisuus (80,2 ‰) on Malin pienin (koko maassa 154,0 ‰) ja elinajanodote (59,9 vuotta) maan korkein (koko maassa 55,6 vuotta). Vuonna 2013 toiminnassa oli kaksi poliklinikkaa ja kahdeksan kunnallista terveyskeskusta. Suurin osa kouluista oli suljettu edellisen vuoden levottomuuksien aikana.


title: Kidalin alue

text: Alueen nähtävyyksiä ovat muinaiset kalliopiirrokset, keskiaikaisten kaupunkien rauniot ja muut arkeologiset kohteet, vuoriston ainutlaatuinen luonto sekä tuaregien perinteinen elämäntapa.


title: Hotel Plaza Grande

text: Hotel Plaza Grande on viiden tähden luksushotelli Quiton kaupungissa Ecuadorissa. Hotelli avattiin vuonna 1930, ja se tunnettiin silloin nimellä Majestic Hotel, kunnes vuonna 1986 se nimettiin Hotel Plaza Grandeksi. Vuonna 2005 rakennus entisöitiin alkuperäiseen loistoonsa. Hotelli edustaa arkkitehtoniselta tyyliltään barokkia. Hotelissa on myös kaksi ravintolaa. Yöpyminen hotelissa maksaa noin 500 euroa yö.


title: Vanhanmyllyn siirtolapuutarha

text: Vanhanmyllyn siirtolapuutarha sijaitsee Hyvinkäällä, Hämeenlinnanväylän varrella. Useista muista siirtolapuutarhoista poiketen palstan vuokraaja voi olla ulkopaikkakuntalainen, toisin sanoen hänen ei tarvitse asua Hyvinkäällä.


title: Carlson (täsmennyssivu)

text: Carlson voi tarkoittaa seuraavia:


title: Tessalitin piiri

text: Tessalitin piiri () on paikallishallintoalue Malin Kidalin alueella. Sen pinta-ala on 39 000 neliökilometriä. Asukkaita on 16 300 henkeä (vuonna 2009).


title: Tessalitin piiri

text: Tessalitin piiri rajoittuu pohjoisessa Algeriaan, idässä Kidalin alueen Abeïbaran ja etelässä Kidalin piireihin sekä lännessä Timbuktun alueeseen. Se sijaitsee wadien halkomassa Adrar des Ifoghas -vuoristossa ja sen länsipuolella. Seudun ilmasto on hyvin kuiva ja lämpötilanvaihtelut suuria. Kasvillisuus käsittää heinäkasveja, piikkipensaita ja -puita. Eläinkuntaan kuuluu gaselleja, sakaaleja, hyeenoita ja trappeja.


title: Tessalitin piiri

text: Piiriin kuuluu kolme maalaiskuntaa: Adjelhoc, Tessalit ja Timtaghène. Hallinnollinen keskus on Tessalitin kylä. Väestö on etupäässä tuaregeja, jotka jakautuvat 33 paimentolaisryhmään..


title: Tessalitin piiri

text: Tessalitin kautta kulkee Gaosta Algerian rajalle johtava maantie RN19. Seudun pääelinkeino on karjanhoito. Kotieläimiä ovat vuohet, lampaat, kamelit, aasit ja naudat. Keinokasteluun perustuva maanviljely tuottaa durraa, tomaatteja, sipulia, juurikkaita, perunaa ja vihanneksia. Lisäksi kasvatetaan taatelipalmuja ja hedelmäpuita. Muita elinkeinoja ovat pienimuotoinen kaupankäynti ja käsityöammatit. Tärkeimmät kauppapaikat ovat Tessalit ja Adjelhoc.


title: Noitanirkko

text: Noitanirkko ("Stauropus fagi") on kookas, nirkkoihin kuuluva yöperhonen. Vanhemmassa kirjallisuudessa se tunnetaan pyökkikehrääjänä.


title: Noitanirkko

text: Naaras on koirasta kookkaampi ja sävyltään ruskeampi. Etusiivet ovat harmaat tai ruskeanharmaat. Niiden tyvi on vaalean kellanharmaa kuten myös siiven poikki mutkitellen kulkeva ulompi poikkiviiru. Siiven keskiosa on sävyltään muuta siipeä ruskeampi. Siiven kärjen ja ulomman poikkiviirun välissä on rivi musta-kellertäviä täpliä. Etusiiven takareuna on punertavanruskea. Takasiivet seuraavat etusiipien sävyä, mutta ovat etureunastaan tummemmat. Ruumis ja jalat ovat harmaat tai rusehtavat ja hyvin karvaiset. Koiraan tuntosarvet ovat leveän kaksoiskampamaiset lukuun ottamatta kapeaa kärkiosaa. Naaraan tuntosarvet ovat rihmamaiset. Lepäävän perhosen siivet ovat kattolaskuisesti ruumiin sivuilla ja takasiiven etureuna työntyy esiin etusiiven alta rikkoen perhosen hahmoa. Siipiväli on koiraalla 48–59 mm ja naaraalla 56–70 mm.


title: Noitanirkko

text: Toukka on pienenä mustan ja ruskean kirjava ja muistuttaa hieman muurahaista. Vanhempana toukka on harmahtavan ruskea, ja selkäpuolella on kuusi paria sarvimaisia ulokkeita, joista kolme ensimmäistä paria on muita pitempiä. Pää on soikea ja erottuu selvästi muusta ruumiista. Ruumiin sivuilla on mustat rauhasaukot, joista toukka voi uhattuna erittää happoa. Rintajalat ovat pitkät ja ohuet. Samoin peräjalat, jotka muodostavat toukan perään kaksi ”häntää”. Toukka pitää takaruumiinsa kärkeä aina kohollaan ja lepoasennossa sen molemmat päät ovat irti alustasta. Täysikasvuinen toukka on 60–65 mm pitkä


title: Noitanirkko

text: Noitanirkkoa tavataan Pohjois-Espanjasta ja Etelä-Englannista Euroopan ja Keski-Aasian poikki Kiinaan ja Japaniin. Suomessa se on eteläinen ja lajin levinneisyys ulottuu Ahvenanmaalta Lounais- ja Etelä-Suomen poikki Pohjois-Karjalaan. Perhoset lentävät yhtenä sukupolvena kesäkuun alusta heinäkuun loppuun.


title: Noitanirkko

text: Noitanirkkoa tavataan etenkin jaloja lehtipuita kasvavissa metsissä, mutta myös puistoissa tai muissa lehtimetsissä ja joskus avoimemmillakin paikoilla. Vuotuiset vaihtelut perhosten lukumäärässä ovat suuria. Päivisin perhoset lepäävät suojavärinsä turvin puiden rungoilla ja lähtevät lentoon illan pimentyessä. Lento jatkuu joskus aamuyölle saakka. Koiraat lentävät valolle, naaraat erittäin harvoin.


title: Noitanirkko

text: Naaras munii 150–275 munaa yksittäin tai pareittain, ja toukat kuoriutuvat parin viikon kuluttua. Nuoret toukat ovat liikkuvia ja muistuttavat muurahaisia sekä ulkonäöltään että liikkumiseltaan. Vanhemmat toukat muistuttavat enemmän kuihtunutta lehteä. Häirittynä toukka asettuu hyvin tyypilliseen asentoon, joka saattaa olla jäljitelmä rukoilijasirkasta ja tarvittaessa ojentaa ja heiluttaa nopeasti rintajalkojaan. Toukka on täysikasvuinen elo-syyskuun vaihteessa, jolloin se muuttuu pinnastaan rasvaiseksi ja tekee maanpinnalle lehtien sekaan kotelokopan. Kotelo talvehtii.


title: Noitanirkko

text: Toukka elää erilaisilla lehtipuilla, pääasiassa tammella ("Quercus robur"), pyökeillä ("Fagus"), koivuilla ("Betula") ja lehmuksilla ("Tilia").


title: Karhunruohokasvit

text: Karhunruohokasvit ("Tofieldiaceae") on Alismatales-lahkoon kuuluva yksisirkkaisheimo. Siihen luetaan 3–5 sukua ja 31 lajia, jotka kasvavat enimmäkseen pohjoisen pallonpuoliskon lauhkeilla ja viileillä alueilla. Heimo on levinnyt myös Etelä-Amerikan pohjoisosien ja Kiinan erillisalueille. Suomen kasvistoon kuuluu heimon lajeista karhunruoho ("Tofieldia pusilla").


title: Karhunruohokasvit

text: Karhunruohokasvien tuntomerkkeihin kuuluvat miekkamaiset lehdet, jotka ovat sivuilta litistyneitä (tavallisesti lehdet ovat litteitä selkä-vatsa-suuntaisesti), joten lehdet ovat syrjittäin. Lehtiasento on kaksirivinen.


title: Karhunruohokasvit

text: Kukinto on terttumainen ja siinä on suojuslehtiä. Suvussa "Harperocallis" suojukset puuttuvat ja kukat sijaitsevat yksittäin. Kunkin kukan alla on ulkoverhiö (calyculus), jossa on 1–3 lehteä; ulkoverhiö puuttuu kuitenkin eräiltä karhunruohoilta ("Tofieldia"). Kukat ovat huomaamattomia ja tyypillisiä 3-lukuisia ja 5-kiehkuraisia yksisirkkaiskukkia. Kehälehdet ovat tavallisesti erilliset. Kukassa on mesiäisiä. Sikiäin on varrellinen ja emilehdet ovat kasvaneet yhteen. Kunkin emilehden kärjessä on oma vartalonsa, mutta suvussa "Isidrogalvia" vartaloita on vain yksi. Kussakin emilehdessä on viisi tai useampia siemenaiheita, joiden varret ovat joko suoria tai jossain määrin taipuneita. Hedelmä on tavallisesti liiteluomainen kota, toisinaan tuppilo. Siemenet sijaitsevat hedelmässä vinosti ja niissä on ulokkeet. Kromosomiluku on n = (14) 15 (16).


title: Karhunruohokasvit

text: Nilasolukossa on syysoluja. Siiviläputkien plastideissa on myös monikulmaisia kiteitä. Ilmaraot anomosyyttisiä. Heteenponnen tapetum on rauhasmainen. Mikrosporogeneesi simultaaninen. Siemenaiheessa on hypostaasi ja integumentista muodostunut obturaattori. Antipodisolut eivät ole monitumaisia.


title: Tessalit

text: Tessalit on maalaiskunta, sen keskuspaikka sekä Tessalitin piirin hallinnollinen keskus Malin Kidalin alueella. Se sijaitsee Adrar des Ifoghas -vuoristossa noin 500 kilometriä Gaosta pohjoiseen. Kunnassa on 5 700 asukasta (vuonna 2009)


title: Tessalit

text: Kunnan pinta-ala on 30 000 neliökilometriä. Se käsittää kaksi kylää ja kuusi paimentolaisryhmää.


title: Tessalit

text: Tessalitin kautta kulkee Gaosta Algerian rajalle johtava maantie RN19. Seudun pääelinkeino on karjanhoito. Lisäksi harjoitetaan puutarhaviljelyä, kaupankäyntiä ja perinteisiä käsityöammatteja. Kunnassa on viisi koulua, terveysasema, kulttuuritalo, radio- ja TV-asema sekä raja-asema ja tulli.


title: Carlsson

text: Carlsson on muun muassa seuraavien henkilöiden sukunimi:


Jääkiekon C-sarjan maailmanmestaruuskilpailut 2000 pelattiin Kiinassa 20.–26. maaliskuuta 2000. Kisojen neljä parasta joukkuetta siirtyivät pelaamaan 1. divisioonan MM-kisoihin, ja viisi huonoiten sijoittunutta siirtyivät 2. divisioonaan.


title: Adjelhoc

text: Adjelhoc (myös "Aguelhok") on maalaiskunta ja sen keskuspaikka Kidalin alueen Tessalitin piirissä Malissa. Se sijaitsee Adrar des Ifoghas -vuoristossa 95 kilometriä Tessalitista etelään. Kunnassa on 8 100 asukasta (vuonna 2009).


title: Adjelhoc

text: Kunnan pinta-ala on 22 000 neliökilometriä. Se käsittää yhden kylän ja 12 paimentolaisryhmää.


title: Adjelhoc

text: Adjelhocin kautta kulkee Gaosta Algerian rajalle johtava maantie RN19. Sieltä haarautuu myös reitti Kidaliin. Seudun tärkein elinkeino on karjanhoito. Lisäksi harjoitetaan kaupankäyntiä, käsityöammatteja ja puutarhaviljelyä. Palveluihin kuuluu kuusi alkeiskoulua ja yksi yläkoulu, terveysasema ja kulttuurikeskus.


title: Timtaghène

text: Timtaghène on maalaiskunta Kidalin alueen Tessalitin piirissä Malissa. Se sijaitsee Adrar des Ifoghas -vuoriston länsipuolella Saharan autiomaassa noin 55 kilometriä Adjelhocista länteen. Asukkaita on 2 500 henkeä (vuonna 2009)


title: Timtaghène

text: Timtaghènen kunnan pinta-ala on 30 000 neliökilometriä. Se käsittää yhden kylän ja kuusi paimentolaisryhmää. Keskuspaikka on Inabag.


title: Timtaghène

text: Seudun tärkein elinkeino on karjanhoito. Kunnassa on terveysasema, koulu ja kulttuurikeskus.


title: Kidalin piiri

text: Kidalin piiri () on paikallishallintoalue Malin Kidalin alueella. Sen pinta-ala on 21 353 neliökilometriä. Asukkaita on 33 100 henkeä (vuonna 2009).


title: Kidalin piiri

text: Kidalin piiri rajoittuu luoteessa Kidalin alueen Tessalitin, koillisessa Abeïbaran ja idässä Tin-Essakon piireihin sekä kaakossa Gaon alueen Ménakan, etelässä Gaon ja luoteessa Bouremin piireihin. Pinta-alasta 90 % kuuluu Adrar des Ifoghas -vuoristoon. Lounaisosassa on tasankomainen Tilemsin laakso. Ilmasto on äärimmäisen kuiva ja kuuma. Talvella lämpötilanvaihtelut ovat suuria. Kasvillisuus käsittää lähinnä heinäkasveja sekä wadien muodostamissa laaksoissa myös puita ja pensaita. Eläinkuntaan kuuluu gaselleja, muflonilampaita, hyeenoita, sakaaleja, lintuja, matelijoita ja jyrsijöitä.


title: Kidalin piiri

text: Piirin hallinnollinen keskus on Kidalin kaupunki. Sen lisäksi siihen kuuluvat Anefifin ja Essoukin maalaiskunnat. Asukkaat ovat tuaregeja ja arabeja sekä songhaita ja bambaroita. Kidalin kaupungissa on myös Algeriaan, Libyaan ja Eurooppaan pyrkiviä länsi-afrikkalaisia siirtolaisia.


title: Kidalin piiri

text: Seudun pääelinkeino on paimentolaisuuteen perustuva karjanhoito. Kotieläimiä ovat vuohet, lampaat, kamelit, aasit ja naudat. Paikoitellen harjoitetaan pienimuotoista maanviljelyä, joka tuottaa vihanneksia, juureksia, perunaa, sipulia, durraa ja taateleita. Lisäksi käydään kaupaa ja tehdään käsitöitä. Teollisuutta edustaa kolme pientä meijeriä. Nuoriso hakeutuu ansiotöihin Algeriaan, Libyaan ja Eurooppaan.


title: Kidalin piiri

text: Seudun nähtävyyksiä ovat keskiaikaisen Tadmakkatin kaupungin rauniot Essoukissa, muinaiset kalliopiirrokset, Adrar des Ifoghasin ainutlaatuinen luonto sekä tuaregien perinteinen elämäntapa. Matkailupalvelut ovat kuitenkin vielä hyvin kehittymättömiä.


title: Kanarianamiraali

text: Kanarianamiraali ("Vanessa vulcania") on Kanariansaarilla sekä Madeiralla kotoperäisenä tavattava päiväperhoslaji. Sitä pidettiin aikaisemmin intianamiraalin ("Vanessa indica") alalajina, mutta on sittemmin tunnustettu omaksi lajikseen hieman poikkeavan siipikuvioinnin ja koiraiden genitaalituntomerkkien perusteella.


title: Kanarianamiraali

text: Kanarianamiraali muistuttaa tavallista amiraalia ("Vanessa atalanta"). Siipien pohjaväri on mustanruskea ja etusiiven poikki kulkee varsin leveä, punainen poikkiraita. Punaisen sävy on voimakkaampi eli vähemmän oranssi kuin amiraalilla. Tärkeänä tuntomerkkinä raidan sisäreunan puolella on kolme mustaa laikkua, jotka aiheuttavat raitaan ”kolot”. Siiven kärjessä on muutama pieni valkoinen laikku. Takasiipien ulkoreunassa on punainen vyö, jonka keskellä on rivi melko kookkaita mustia täpliä ja aivan siiven takakärjessä on pienet siniset silmätäplät. Siipiväli on 54–60 millimetriä.


title: Kanarianamiraali

text: Kanarianamiraalia tavataan ainoastaan Kanariansaarilla sekä Madeiralla. Se kuitenkin puuttuu Lanzarotelta. Satunnaisesti yksilöitä on kulkeutunut läntiseen Manner-Eurooppaan, mutta näyttöä lajin lisääntymisestä mantereella ei ole. Perhoset lentävät useina limittäisinä sukupolvina ympäri vuoden.


title: Kanarianamiraali

text: Lajia tavataan yleisenä etenkin laurisilva-metsissä ja pensaikoissa alle 1 500 metrin korkeudella merenpinnasta, mutta se viihtyy hyvin myös puistoissa ja puutarhoissa ja vierailee ahkerasti kukilla.


title: Kanarianamiraali

text: Naaras munii munat yksitellen ravintokasveille ja suosii varjoisassa paikassa, poissa suorasta auringonpaisteesta kasvavia kasveja. Toukka käärii ravintokasvin lehdet seitillä suojakseen ja myös koteloituu suojan sisään.


title: Kanarianamiraali

text: Toukan ravintokasveja ovat mulperinokkonen sekä muuriyrtit ("Parietaria").


title: Custódio

text: Custódio Miguel Dias de Castro, yleensä vain Custódio (s. 24. toukokuuta 1983 Guimarães, Portugali) on portugalilainen jalkapalloilija. Hän edustaa turkkilaista Akhisar Belediyesporia ja on pelipaikaltaan puolustava keskikenttäpelaaja.


title: Custódio

text: Custódio edusti vuodet 2001–2007 Sporting Clube de Portugalia. Kauden 2006–2007 hän toimi joukkueen kapteenina. Hänen peliaikansa kauden aikana kuitenkin putosi huomattavasti edellisistä ja lopulta seuraavana kesänä 2007 hän siirtyi venäläisseura Dynamo Moskovaan.


title: Custódio

text: Portugaliin Custódio palasi tammikuussa 2009 ja siirtyi junioriajoiltaan tuttuun Vitória Guimarãesiin. 31. elokuuta 2010 hän teki sopimuksen naapuriseura Sporting de Bragan kanssa.


title: Custódio

text: Ensimmäisellä kaudellaan 2010–2011 joukkueessa hän taisteli peliajasta brasiliaisten Leandro Salinon ja Vandinhon kanssa. Kiivaasta taistelusta hän pelasi kauden aikana yhteensä lähes 25 ottelua. 5. helmikuuta 2011 hän iski vierasottelussa Marítimoa vastaan joukkueensa 2–1-voittomaalin. 5. toukokuuta 2011 Custódio teki yhden pelaajauransa tärkeimmistä maaleista, kun hän onnistui upottamaan pallon verkkoon Benficaa vastaan Eurooppa-liigan toisessa välieräottelussa, josta Braga matkasi lopulta finaaliin vierasmaalisäännön turvin.


title: Custódio

text: Kauden 2011–2012 ensimmäisen puoliskon Custódio joutui olemaan sivussa polvivamman takia.


title: Scorpio Motorsport

text: Scorpio Motorsport on brittiläinen pikkuformulatalli. Talli perustettiin vuonna 2000. Vuonna 2007 tallin kuljettaja Will Bratt voitti Euro Formula 3000-sarjan mestaruuden. Vuonna 2009 talli voitti Formula Renault BARC-sarjan mestaruuden. Talli on kilpaillut säännöllisesti Britannian Formula Renault-sarjassa. Vuonna 2010 talli vieraili Eurocup Formula Renault-sarjassa.


title: Heikki Kukkonen

text: Heikki Tapani Kukkonen (s. 18. maaliskuuta 1987) on suomalainen kilpakävelijä, joka edustaa Lappeenrannan Urheilu-Miehiä. Vuoteen 2005 asti hän edusti Kuopion NMKY:tä. Häntä valmentaa Kim Lappalainen.


title: Heikki Kukkonen

text: Kukkonen on voittanut useita SM-mitaleja, ja hän on myös edustanut Suomea maaotteluissa. Ensimmäisen henkilökohtaisen Suomen mestaruutensa Kukkonen voitti vuoden 2011 sisäratojen SM-kilpailuista.


Yleisurheilun sisäratojen Suomen-mestaruuskilpailut on talvisin vuosittain vaihtuvalla paikkakunnalla järjestettävä yleisurheilukilpailu, jossa ratkotaan yleisurheilun sisäratojen miesten ja naisten Suomen mestaruudet eli halli-SM-mitalit.


title: Yleisurheilun sisäratojen Suomen-mestaruuskilpailut

text: Ensimmäisen kerran yleisurheilun sisäratojen Suomen mestaruuksista kilpailtiin Espoon Otahallissa vuonna 1962. Vuonna 2011 vuorossa olivat 50:nnet sisäratojen SM-kilpailut.


text: Pitkissä heittolajeissa (kiekonheitto, moukarinheitto ja keihäänheitto) järjestetään talvimestaruuskilpailut, joilla on SM-arvo. Kilpailut voidaan järjestää yhdellä tai useammalla paikkakunnalla, hallissa tai ulkokentällä olosuhteista riippuen.


title: Kilpikonnaliemi

text: Kilpikonnaliemi on kilpikonnan rasvasta, mausteista ja kilpikonnan lihasta tehty seos. Liemessä käytetään yleensä liemikilpikonnan rasvaa ja lihaa, josta tämä ruoka on saanut nimensä.


title: Kilpikonnaliemi

text: Liemikilpikonna kuuluu uhanalaisiin lajeihin, ja sen kansainvälinen kauppaaminen on CITES-sopimuksen perusteella kielletty.


title: David McCracken

text: David McCracken (s. 16. lokakuuta 1981 Glasgow, Skotlanti) on skotlantilainen jalkapalloilija, pelipaikaltaan puolustaja. Hän on edustanut vuodesta 2011 lähtien Skotlannin Valioliigassa pelaavaa St. Johnstonea.


title: David McCracken

text: McCracken pelasi junioreista lähtien vuoteen 2007 saakka Dundee Unitedissa, josta siirtyi englantilaisseura Wycombe Wanderersiin. Toisella kaudellaan Wycombessa hänet valittiin Englannin kakkosliigan vuoden tähdistökentälliseen, joukkueen noustessa sarjatasoa ylemmäs Ykkösliigaan. Myös McCracken jatkoi samalle sarjatasolle, mutta eri joukkueen riveissä, siirtyen naapuriseura MK Donsiin.


title: David McCracken

text: MK Donsissa McCracken viipyi yhden kauden ajan, jota seurasi lyhyemmät ajanjaksot Brentford FC:ssä sekä lainalla Bristol Roversissa. Vuonna 2011 McCracken palasi takaisin kotimaahansa Skotlantiin, siirtyen St. Johnstone FC:n riveihin. Joukkueessa McCracken on saanut lempinimen ""Baresi"", entisen italialaispuolustaja Franco Baresin mukaan, joukkuetoveri Jody Morrisin verrattua McCrackenin syöttöpelia Baresin vastaavaan.


title: David McCracken

text: McCracken ei ole esiintynyt urallaan kertaakaan Skotlannin A-maajoukkueessa, mutta on pelannut viisi ottelua alle 21-vuotiaiden joukkueessa.


title: Niklas Fogström

text: Niklas Topias Fogström (s. 2. maaliskuuta 1982 Vaasa) on suomalainen jääkiekkoilija, pelipaikaltaan keskushyökkäjä. Hän pelaa Norjan GET-ligaenin Storhamar Ishockeyssa.


title: Niklas Fogström

text: Elite Prospects -sivuston Ulf Anderssonin mukaan Fogström on älykäs ja monipuolinen sentteri, joka luistelee ja tekee peliä hyvin.


title: Niklas Fogström

text: Fogström on Vaasan Sportin kasvatti. Hän pelasi joukkueessa ensimmäiset miesten pelinsä 18-vuotiaana Mestiksessä kaudella 2000–2001, jolloin Fogström teki 27 runkosarja- ja kolmessa playoff-ottelussa yhden syöttöpisteen. Kaudeksi 2001–2002 hän siirtyi Rauman Lukon A-nuoriin. Fogström voitti tehoilla 18+40=58 koko A-nuorten SM-liigan piste- ja syöttöpörssin. Hän pelasi kauden aikana myös kolme SM-liigaottelua jääden niissä ilman tehopisteitä.


title: Niklas Fogström

text: Kaudeksi 2002–2003 Fogström palasi Sportiin. Mestiksen tulokaskausi toi hänelle 37 runkosarjaottelussa tehot 2+11=13 sekä seitsemässä playoff-ottelussa tehot 1+1=2. Lokakuussa 2002 Fogström kävi kahden ottelun lainalla Lukon A-nuorissa, jolloin Lukko puolestaan lainasi Markus Jämsän viikoksi Sportiin. Fogström pelasi Sportissa kolme Mestis-kautta, mutta ei tehnyt missään vaiheessa läpimurtoa. Hän voitti Mestis-hopeaa keväällä 2005.


title: Niklas Fogström

text: Fogström siirtyi kaudeksi 2004–2005 Ruotsin I-divisioonassa pelanneeseen Tingsryds AIF:ään. Kaksi seuraavaa kautta hän pelasi sarjatasoa ylempänä Allsvenskanin Nyköpings Hockeyssa. Fogström oli kevään 2006 karsintasarjassa joukkueen paras pistemies tehoilla 2+6=8 ja hän oli auttamassa Nyköpingiä säilyttämään sarjapaikkaansa.


title: Niklas Fogström

text: Huhtikuussa 2008 Fogström solmi kolmivuotisen sopimuksen Rauman Lukon kanssa. Hän jäi kaudella 2008–2009 kuitenkin vähälle peliajalle ja hänet vuokrattiin HockeyAllsvenskan-joukkue Mora IK:hon lokakuussa 2008 paikkaamaan Colby Genowayn loukkaantumisen jättämää aukkoa. Fogström pelasi Lukossa kahdeksan ottelua jääden ilman tehopisteitä. Marraskuussa hänen sopimuksensa purettiin ja näin ollen Fogström jatkoi uraansa Morassa. Kaudella 2009–2010 hän oli tehoilla 8+33=41 joukkueen paras syöttäjä ja toiseksi paras pistemies. Fogström oli koko Allsvenskanin kolmanneksi paras syöttäjä. Maaliskuussa 2010 hän teki Moran kanssa vuoden mittaisen jatkosopimuksen.


title: Niklas Fogström

text: Kauden 2010–2011 Fogström toimi Moran kapteenina ja hän oli viemässä joukkuetta Kvalserieniin saakka, mutta Mora jäi kuitenkin ilman sarjanousua. Toukokuussa 2011 Fogström jatkoi sopimustaan taas vuodella. Hän toimi kaudella 2011–2012 Moran varakapteenina ja teki HockeyAllsvenskanin yhden kauden piste-ennätyksensä tehoilla 11+33=44, joilla Fogström oli joukkueensa paras syöttäjä sekä toiseksi paras pistemies Jens Jakobsin jälkeen.


title: Niklas Fogström

text: Kaudeksi 2012–2013 Fogström teki vuoden mittaisen sopimuksen Elitserien-joukkue Luleå HF:n kanssa. Hänen ensimmäinen Elitserien-kautensa toi 52 runkosarjaottelussa tehot 10+13=23 sekä 13 playoff-ottelussa tehot 1+1=2. Fogström onnistui kuuden muun pelaajan ohella tekemään kauden aikana kaksi alivoimamaalia. Hän voitti Luulajan kanssa myös European Trophyn mestaruuden. Maaliskuussa 2013 Fogström teki kaksivuotisen jatkosopimuksen joukkueen kanssa. Kaudella 2014–2015 Fogström teki Mestarien liigassa lähes piste per peli -tahdilla 13 ottelussa tehot 5+7=12. He jakoivat Luulajan sisäisen pistepörssin toisen sijan sekä tehotilaston voiton lukemalla +10. Luulaja voitti Mestarien liigan mestaruuden.


title: Niklas Fogström

text: Fogström siirtyi kaudeksi 2015–2016 kaksivuotisella sopimuksella Linköping HC:n riveihin. Kaudeksi 2017–2018 hän siirtyi 1+1-vuotisella sopimuksella Färjestad BK:hon.


title: Niklas Fogström

text: Kaudeksi 2018–2019 Fogström siirtyi vuoden mittaisella sopimuksella Norjan GET-ligaenissa pelaavan Storhamar Ishockeyn riveihin.


title: Toini Karivalo

text: Toini Johanna Karivalo (31. heinäkuuta 1913 Pohja – 24. huhtikuuta 2010 Jyväskylä) oli suomalainen runoilija ja kirjailija. Varsinaiselta ammatiltaan hän oli sairaanhoitaja.


title: Toini Karivalo

text: Pohjan pitäjässä syntynyt Karivalo asui lapsuudessaan muun muassa Hollolan Parinpellon kylässä vuosina 1918–1926. Hän kirjoitti ylioppilaaksi Jyväskylän tyttölyseosta vuonna 1934, ja valmistui sairaanhoitajaksi 1938. Karivalo toimi opettajana muun muassa Varkauden yhteislyseossa vuosina 1946–1953, jonka jälkeen hän työskentali kouluterveydenhoitajana Varkaudessa Kuoppakankaan yhteiskoulussa 1953–1964. Karivalo aloitti runojen kirjoittamisen miehensä kuoleman jälkeen, ja julkaisi runokokelman vuonna 1995. Lisäksi hän on sanoittanut laulun "Kun rakastetaan", jonka Katri Helena sävelsi ja levytti 1990. Toini Karivalo kuoli kotikaupungissaan Jyväskylässä 96-vuotiaana keväällä 2010.


title: Toini Karivalo

text: Toini Karivalon vanhemmat olivat lääninrovasti Hjalmar Paunu ja opettaja Elli Johanna Halla (1881–1953). Karivalon sisaruksiaan olivat professori Eira Paunu, rovasti Lauri Paunu sekä muun muassa Keski-Pohjanmaan Opiston apulaisjohtajana toiminut Liisa Tuomi-Nikula (1918–2014). Karivalon puoliso oli kansakoulunopettaja Usko Daavid Karivalo (1906–1985), jonka kanssa hän avioitui vuonna 1939.


title: Amir Talai

text: Amir Talai (s. 1977) on yhdysvaltalainen näyttelijä. Hänet tunnetaan muun muassa ääniroolista animaatiosarjassa "".


title: Sokeritehdas

text: Sokeritehdas on tehdas, jossa valmistetaan sokeria. Sokeritehtaissa valmistettava sokeri valmistetaan erikseen pelloilla kasvatettavista sokerijuurikkaista tai lämpimissä maissa kohdattavasta sokeriruosta. Tehtaat joissa valmistetaan sokeria juurikkaista, ovat käytössä vain syksyisin, jolloin juurikkaat ovat kypsyneet valmiiksi. Maailman ensimmäinen sokerijalostamo perustettiin New Yorkiin vuoden 1690 paikkeilla.


title: Sokeritehdas

text: Suomessa on tällä hetkellä jäljellä yksi sokeritehdas, joka on Säkylässä. Säkylän sokeritehdas on ollut sitkeästä toiminnassa pysymisestään huolimatta useaan kertaan vaakalaudalla toiminnan jatkumisen osalta.


title: Sokeritehdas

text: Kun sokerijuurikaskuorma on saapunut tehtaalle, se punnitaan. Sen jälkeen jokaisesta kuormasta otetaan koneellisesti 25–35 kg:n näyte, joka tutkitaan koepesulassa. Tällä tavalla saadaan selville juurikkaiden puhtaus, sokeripitoisuus ja saanto, joiden avulla tietokone tekee viljelijöille suoritettavat tilityslaskelmat. Tämän jälkeen on vuorossa pesu, jossa juurikkaat esipestään voimakkaalla vesisuihkulla ja josta ne joutuvat tehtaalle käsiteltäväksi. Sitten kivenerottimet poistavat juurikasvirrasta kiviä, hiekkaa ja savea. Sokerijuurikkaiden leikkauksen jälkeen ne erotetaan leikkeestä yli 20 metriä korkeassa uuttotornissa, jossa leike kulkee alhaalta ylöspäin ja vesi päinvastoin. Leike viipyy 70-asteisessa uuttolaitteessa 1,5 tuntia. Muodostunut sokerimehu poistuu leikemaissista. Mehu sisältää noin 14–15 % sokeria.


title: Sokeritehdas

text: Tämän jälkeen sokeri melassataan, eli kuivataan. Kuivauksen jälkeen tuote pakataan joko sellaisenaan paperisäkkeihin tai puristetaan rakeiksi, joiden toimitus tapahtuu siiloista irrallisena.


title: Simo Simola

text: Simo Simola oli suomalainen sotilas ja kirjailija.


title: Simo Simola

text: Simo Simola palveli muukalaislegioonassa 1940-luvun lopulla ja 1950-luvun alussa. Hän osallistui muukalaislegioonalaisena Vietnamin sotaan Ranskan puolella 1950-luvun alussa. Eräällä komennuksella hän palveli Legioonan Kamputseaan sijoitetussa osastossa (Commando 41). Sotilasarvoltaan hän oli yliluutnantti. Hän oli mukana Tampereen reserviupseereiden toiminnassa 1960-luvulla toimien yhdistyksen hallituksessa. Simola esiintyi myös televisiossa Nuotta-palavereissa.


title: Battenbergin prinssi Louis

text: Louis Alexander Mountbatten, Milford Havenin 1. markiisi, alk. Battenbergin prinssi Ludwig (Louis) Alexander (24. toukokuuta 1854 Graz, Itävalta – 11. syyskuuta 1921 Lontoo, Iso-Britannia) oli saksalaissyntyinen Ison-Britannian merivoimien amiraali, joka toimi ensimmäisenä merilordina eli merivoimien komentajana 1912–1914. Hänen jälkeläisiään päätyi avioliittojen kautta Euroopan eri kuningasperheisiin.


title: Battenbergin prinssi Louis

text: Louis (Ludwig) von Battenbergin isä oli Hessenin prinssi Alexander, joka oli morganaattisessa avioliitossa kreivitär Julie von Hauken, kenraali Morits von Hauken tyttären kanssa. Heidän lapsensa saivat 1858 ruhtinaallisen Battenbergin prinssin (tai prinsessan) arvon Saksassa sijainneen Battenbergin kaupungin mukaan. Louis Battenbergin veljiä olivat Bulgarian ruhtinas Alexander von Battenberg ja Heinrich von Battenberg, josta tuli Englannin kuningasperheen jäsen hänen naituaan prinsessa Beatricen vuonna 1885.


title: Battenbergin prinssi Louis

text: Louis liittyi Britannian kuninkaalliseen laivastoon vuonna 1868 ja sai samalla maan kansalaisuuden. Hän osallistui vuoden 1882 Egyptin-sotaretkeen ja sen yhteydessä Aleksandrian tulitukseen. Vuodesta 1902 Louis johti merivoimien tiedustelua. Hänet ylennettiin 1904 kontra-amiraaliksi ja 1908 vara-amiraaliksi. Vuosina 1908–1910 hän komensi Atlantin-laivastoa ja 1911 kahta kotilaivaston divisioonaa. Louis nimitettiin 1911 toiseksi ja 1912 ensimmäiseksi merilordiksi. Hänen tehtävänään oli valmistella laivasto ensimmäiseen maailmansotaan. Heinäkuussa 1914 järjestetyn harjoitusmobilisaation yhteydessä hän määräsi meriministeri Winston Churchillin pyynnöstä alukset jäämään valmiustilaan, jossa ne myös olivat sodan puhjetessa elokuun alussa. Sodan sytyttyä Englannin valtasi saksalaisvastainen mieliala ja lehdistö hyökkäsi Battenbergin prinssiä vastaan tämän syntyperän vuoksi. Tämän vuoksi hän joutui eroamaan vastentahtoisesti merivoimien johdosta 29. lokakuuta 1914, alle kolmen kuukauden kuluttua sodan syttymisestä. Vuonna 1917 hän luopui kuningas Yrjö V:n pyynnöstä myös saksalaisesta ruhtinaanarvostaan ja siihen liittyneistä läänityksistä Saksassa, ja otti sukunimekseen Mountbatten. Heinäkuussa 1917 hänelle luotiin uudeksi aatelisarvoksi Milford Havenin markiisin arvo. Sodan jälkeen hänet ylennettiin 1919 amiraaliksi ja 1921 laivastoamiraaliksi.


title: Battenbergin prinssi Louis

text: Louis meni 1884 naimisiin Hessenin prinsessa Viktorian kanssa, joka oli Hessenin suurherttuan tytär ja Englannin kuningatar Viktorian lapsenlapsi. Heillä oli kaksi poikaa, Milford Havenin 2. markiisi George Mountbatten ja amiraali Louis Mountbatten, sittemmin jaarli "Mountbatten of Burma". Heidän tyttärensä Battenbergin prinsessa Alice on prinssi Philipin, kuningatar Elisabet II:n puolison äiti. Toinen tytär, prinsessa Louise meni 1923 naimisiin Ruotsin kruununprinssin, tulevan kuningas Kustaa VI Aadolfin kanssa, ja hänestä tuli myöhemmin Ruotsin kuningatar.


title: Ars Aevi

text: Ars Aevi on nykytaiteen museo Bosnia-Hertsegovinan pääkaupungissa Sarajevossa. Taidemuseossa on yli 160 taideteosta. Taidemuseon teokset ovat nähtävillä Podgoricassa, Belgradssa, Saint-Étiennessä sekä Strasbourgissa, kunnes uusi taidemuseorakennus avataan Sarajevoon. Uusi museo on määrä avata vuonna 2014.


title: Bowery

text: Bowery on katu New Yorkin Lower East Sidella. Se kulkee Chatham Squarelta Cooper Unionille. Kadun nimi on englanninnos hollannin sanasta "bouwerij", joka tarkoittaa maatilaa.


title: Bowery

text: Kadun ympäristössä toimi 1800-luvulla Bowery Boys -niminen jengi.


title: Adriano Malori

text: Adriano Malori (s. 28. tammikuuta 1988 Parma) on italialainen maantiepyöräilijä. Hän edusti ammattilaisurallaan Lampre-tallia 2010–2013 ja Team Movistaria 2014–2017.


title: Adriano Malori

text: Malori voitti aika-ajon alle 23-vuotiaiden Euroopan- ja maailmanmestaruuden 2008. Miesten aika-ajon Italian-mestaruuden hän voitti 2011 ja 2014. Italian ympäriajossa 2012 hän kantoi seitsemännellä etapilla kokonaiskilpailun johtajan maglia rosa -paitaa. Hän voitti aika-ajoetapin Espanjan ympäriajossa 2014


title: Adriano Malori

text: Malori saavutti Richmondin MM-kilpailuissa 2015 hopeaa henkilökohtaisessa aika-ajossa yhdeksän sekuntia Vasil Kiryjenkalle hävinneenä. Joukkueaika-ajossa hän sai pronssia.


title: Adriano Malori

text: Lähteet: Cyclingbase, Cycling Archives


title: Lower East Side

text: Lower East Side on naapurusto New Yorkin Manhattanilla. Se rajoittuu etelästä ja idästä East Riveriin ja pohjoisesta East Houston Streetiin. Kaupunginosa tunnettiin aiemmin erityisesti Itä-Euroopasta muuttaneiden juutalaisten asuinpaikkana.


title: Lower East Side

text: Lower East Sidella ovat varttuneet muun muassa elokuvaohjaaja Martin Scorsese, säveltäjä Irving Berlin, sanoittaja Ira Gershwin ja näyttelijä James Cagney.


title: Bjelašnica

text: Bjelašnica on vuori Bosnia ja Hertsegovinassa, noin 32 kilometrin päässä Sarajevosta lounaaseen. Vuori on suosittu talviurheilupaikkana. Sarajevossa vuonna 1984 järjestetyille olympialaisille se tarjosi puitteet alppihiihtoon.


title: Union Square

text: Union Square on aukio New Yorkin Manhattanilla Yhdysvalloissa. Sitä rajaavat kadut ovat East 14th Street, East 17th Street, Union Square West ja Union Square East. Aukio on merkitty National Register of Historic Places -rekisteriin suojeltavana historiallisena kohteena.


title: Suora lähetys (Anssi Kelan albumi)

text: Suora lähetys on Anssi Kelan 16. toukokuuta 2012 julkaisema livealbumi. Levyn kappaleet äänitettiin syksyllä 2011 "Pienellä juhlakiertueella", joka juhlisti "Nummela" -albumin julkaisusta kulunutta kymmentä vuotta. "Suora lähetys" julkaistiin vain digitaalisesti Kelan nettisivujen Musiikkipuoti-palvelun kautta.


title: Robert Berdella

text: Robert Berdella (31. tammikuuta 1949 Cuyahoga Falls, Ohio – 8. lokakuuta 1992 Jefferson City, Missouri) oli yhdysvaltalainen sarjamurhaaja.


title: Robert Berdella

text: Berdella joutui raiskauksen uhriksi 16-vuotiaana. Samassa iässä hän menetti isänsä, joka kuoli 39-vuotiaana sydänkohtaukseen. Vuosina 1967–1969 hän opiskeli Kansas City Art Institutessa. Tänä aikana hän sai tuomion amfetamiinin myynnistä (peitetehtävissä toimineelle agentille) ja joutui lisäksi pidätetyksi epäiltynä LSD:n ja kannabiksen hallussapidosta.


title: Robert Berdella

text: Berdella työskenteli kokkina ja omassa Bob's Bazaar Bizarre -kaupassaan.


title: Robert Berdella

text: Berdella tappoi vuodesta 1984 alkaen kuusi uhria; lisäksi yksi uhri pääsi pakenemaan häneltä. Hän valikoi uhreikseen 20–30-vuotiaita miesprostituoituja ja huumeidenkäyttäjiä. Hän teki uhreilleen seksuaalista väkivaltaa, antoi heille yliannostuksia ja tukehdutti heitä. Hän teki uhreihin kohdistamastaan kidutuksesta yksityiskohtaisia muistiinpanoja. Yhden uhrin pelastuttua Berdellan asunnosta tämä jäi kiinni keväällä 1988. Hän sai elinkautistuomion ja kuoli vankilassa sydänkohtaukseen.


title: Paul Olsson

text: Svante Paul Olsson (11. syyskuuta 1890 Helsinki – 24. lokakuuta 1973 Kalifornia, Yhdysvallat) oli suomalainen puutarha-arkkitehti. Hän oli tiettävästi ensimmäinen alan korkeakoulutuksen saanut suomalainen. Paul Olssonin isä Svante Olsson oli ruotsalainen puutarhuri, joka oli muuttanut Suomeen vuonna 1889 tultuaan valituksi Helsingin kaupunginpuutarhurin virkaan.


title: Paul Olsson

text: Helsingissä lapsuutensa viettänyt Olsson opiskeli 1900-luvun alkuvuosina Saksassa ja valmistui puutarha-arkkitehdiksi vuonna 1911 Bad Köstritzin puutarhaopistosta. Opintojensa ohella hän oli useiden nimekkäiden keskieurooppalaisten puutarhureiden palveluksessa. Palattuaan Suomeen Olsson työskenteli yhdessä isänsä kanssa ja suunnitteli sekä Helsingin kaupungin että yksityisten omistamia puutarhoja ja puistoja. Vuosina 1913-1920 hän oli isänsä alaisena Helsingin apulaiskaupunginpuutarhurin virassa.


title: Paul Olsson

text: Olssonilla oli suuri vaikutus suomalaiseen puutarha- ja puistosuunnitteluun. Hänen ansiostaan alettiin rakentaa englantilais- ja saksalaistyylisiä muotopuutarhoja. Aiemmin puistot olivat olleet lähinnä ylemmille säädyille tarkoitettuja maisemapuistoja, joissa oli esitelty eksoottisia lajikkeita. Olssonin suunnittelemat puistot sisälsivät myös pergoloita, koristepatsaita- ja lampia sekä erilaisin materiaalein päällystettyjä käytäviä.


title: Paul Olsson

text: Vuonna 1920 Olsson perusti oman puutarha-arkkitehtuuriroimiston Helsinkiin sekä taimitarhan Kauniaisiin. Vuosien kuluessa siitä kasvoi maan suurin taimistoliike, joka toimi hänen poikansa johdolla aina 1980-luvun lopulle saakka. Olssonin toimisto suunnitteli useita yksityispuutarhoja ympäri maata. Suurin osa niistä on kuitenkin tuhoutunut vuosikymmenten kuluessa. Olssonin tunnetuimmat työt ovat Naantalin Kultaranta, jonka hän suunnitteli yhdessä isänsä kanssa vuonna 1915 sekä Hietaniemen hautausmaa Helsingissä.


title: Paul Olsson

text: Vuonna 1946 Olsson julkaisi teoksen "Trädgårdskonst i Finland", joka ilmestyi vuotta myöhemmin suomennettuna nimellä "Suomen puutarhataidetta".


title: Marinol

text: Marinol-100 on Bernerin tuote. Se on varsinkin paineella toimivissa spriikeittimissä käytettäväksi soveltuva polttoneste. Marinol ei nokea. Se sisältää pääasiassa etanolia, lisäksi 2-propanolia, metyylietyyliketonia ja metyyli-isobutyyliketonia. Marinolia käytetäänkin myös väärin korvikealkoholina.


title: Jorma (viini)

text: Jorma on suomalainen maustettu väkevä viini. Se on Altian tuote, ja sitä on myyty Alkossa 0,75 litran pulloissa viimeksi vuonna 2010. Viini sisältää 15 tilavuusprosenttia alkoholia. Makeaan viiniin antavat lisämakua muiden muassa appelsiinikukkauute, vadelma, mustaherukka ja vermuttiyrttiuute.


title: Alfonso María Buteler

text: Alfonso María Buteler (11. syyskuuta 1892 – 30. syyskuuta 1973) oli argentiinalainen roomalaiskatolinen arkkipiispa. Hänet vihittiin papiksi 28. lokakuuta 1915 ja nimitettiin Mendozan hiippakunnan johtoon 11. lokakuuta 1940. Piispaksi vihkiminen seurasi 1. joulukuuta. Pääkonsekraattorina toimi Giuseppe Fietta, jota avustivat Leopoldo Buteler ja Froilán Ferreira Reinafé. Buteler asetettiin virkaansa 21. joulukuuta.


title: Alfonso María Buteler

text: Mendozasta tuli arkkihiippakunta ja Buteler sai nimityksen sen arkkipiispaksi 10. huhtikuuta 1961. Hän osallistui Vatikaanin toiseen kirkolliskokoukseen ja kuoli 81-vuotiaana virassa.


title: Svante Olsson

text: Svante Olsson (20. kesäkuuta 1856 Klippan – 30. toukokuuta 1941) oli pitkään Suomessa vaikuttanut ruotsalaissyntyinen puutarhuri. Hän toimi Helsingin kaupunginpuutarhurina vuosina 1889–1924. Svante Olssonin poika Paul Olsson oli myös tunnettu puutarha-arkkitehti.


title: Svante Olsson

text: Skånelaisessa Klippanin kunnassa sijaitsevassa Risebergan kylässä pientilallisen perheeseen syntynyt Olsson muutti Suomeen vuonna 1889, jolloin hänet valittiin Helsingin kaupungin ensimmäiseen vakinaiseen kaupunginpuutarhurin virkaan. Tuohon aikaan ei Suomessa vielä ollut alan koulutusta, joten oli luonnollista, että tehtävään valittiin henkilö maan rajojen ulkopuolelta. Olsson oli pätevöitynyt tehtävään muun muassa Kööpenhaminassa sekä toimiessaan Tukholman kaupunginarkkitehdin apulaisena. Hän oli työskennellyt myös Hagan ja Tullgarnin linnoissa.


title: Svante Olsson

text: Svante Olssonilla oli erittäin suuri merkitys paitsi Helsingin, myös koko maan puistoarkkitehtuurin kehittymiseen. Aikaisemmin vain yläluokan näyttäytymispaikkoina olleita puistoja alettiin hänen aikanaan uudistamaan nykymallisiksi kaikille kaupunkilaisille avoimiksi paikoiksi. 1910-luvulla Olssonin työskennellessä Saksassa opiskelleen poikansa kanssa, toivat he Suomeen mannermaiset muotopuutarhat. Valtaosa Helsingin kantakaupungin puistoista on joko Olssonin suunnittelemia tai hänen suunnitelmiensa mukaan uusittuja. Hän perusti myös Helsingin kaupunginpuutarhan vuonna 1907.


title: Svante Olsson

text: 1890-luvulla Olsson suunnitteli muun muassa Kaivopuiston uudistukset sekä uuden puiston Tähtitornin vuorelle. Vuosisatojen vaihteessa hän laati Tehtaanpuiston suunnitelmat sekä Hesperian-, Kaisaniemen-, ja Vanhan kirkkopuiston uudistukset. Yhdessä poikansa kanssa Olsson toteutti 1910-luvulla muun muassa Eiranpuistikon, Engelinaukion, Talvipuutarhan edustan ja Alppipuiston. He suunnittelivat yhdessä myös Kultarannan puutarhan Naantaliin. Olssonin suunnitelmat olivat usein varsin suurellisia ja hän ylittikin monesti annetun budjetin.


title: Svante Olsson

text: Osaa Svante Olssonin 1910- ja 1920-luvulla signeeraamista piirustuksista pidetään Paul Olssonin laatimina. Näin tehdään esimerkiksi Tähtitorninkadun ja Ullankadun välissä sijaitsevan Ullanpuiston suunnitelmien suhteen.


title: Svante Olsson

text: Muualla maassa Olsson on toiminut konsulttina ainakin Oulussa ja Tampereella, jossa Näsinpuisto on tehty hänen neuvojensa mukaan. Hän on suunnitellut myös kartanoiden puistoja eri puolille maata.


title: Svante Olsson

text: Vuonna 1892 Olsson oli mukana perustamassa "Finska Trädgårdsodlareförbundet"-järjestöä. Hän toimitti myös Hufvudstadsbladetin välissä ilmestynyttä puutarhaliitettä sekä järjesti puutarhanäyttelyjä Helsingissä ja Kuopiossa.


title: Sibeliuspuisto

text: Sibeliuspuisto tai Sibeliuksenpuisto voi viitata seuraaviin puistoihin:


title: Kun tuomi kukkii

text: Kun tuomi kukkii on Åke Lindmanin ohjaama värielokuva vuodelta 1962.


title: Kun tuomi kukkii

text: Melodraamassa talon tytär Liina (Tamara Lund) saa kolme kosijaa, kulkukauppias Mikon, joka haikailee paikelleen asettumisesta (Mauno Kuusisto), hiukan yksinkertaisen rengin (Leo Lastumäki) ja viinaanmenevä kylänmiehen (Matti Oravisto). Elokuvan juoni on kuitenkin sivuseikka, ja keskeisenä elokuvassa on kahden päähenkilön, Liinan ja Mikon, laulu.


title: Kun tuomi kukkii

text: Elokuvan syntyyn vaikutti Kuusiston suuri kansansuosio. Sammatissa kuvatuissa ulkokohtauksissa sattui vastoinkäymisiä. Lähes koko kuvausajan satoi. Kuvausten alussa sattuneet rankkasateet veivät tuomista kukat, ja kukkia jouduttiin ehostamaan muun muassa koiranputkilla. Kirkkokohtauksen avustajat olivat jo ehtineet poistua palkkiot taskussa, kun kuvaaja huomasi, ettei kamerassa ollutkaan filmiä. Avustajat jouduttiin kutsumaan paikalle uudestaan.


title: Kun tuomi kukkii

text: Kriitikko Olavi Veistäjä kiitti Mauno Kuusiston laulua, Kalle Peronkosken kuvausta ja Erkki Melakosken musiikkia. Muuten hän arvioi tarinan viikkolehtitasoiseksi ja totesi, että ”luulisi katselevansa n. 30 vuotta sitten tehtyä kotimaista elokuvaa. Hyvin näyttävät kestävän nuo kuuluisat suomalaisen elokuvan lapsenkengät - aina vaan”.


title: Július Hudáček

text: Július Hudáček (s. 9. elokuuta 1988 Spišská Nová Ves, Tšekkoslovakia) on slovakialainen jääkiekkomaalivahti, joka edustaa KHL:ssä pelaavaa Severstal Tšerepovetsia. Hänen veljensä on jääkiekkohyökkääjä Libor Hudáček. Hudáček edusti Slovakiaa MM-kisoissa vuosina 2012 ja 2017.


title: Etapit 12–21 Italian ympäriajossa 2012

text:
Vuoden 2012 Italian ympäriajon etappien 12–21 tulokset:
Lähde: Cyclingnews
Lähde: Cyclingnews


title: Etapit 12–21 Italian ympäriajossa 2012

text:
Lähde: Cyclingnews
Lähde: Cyclingnews


title: Etapit 12–21 Italian ympäriajossa 2012

text: Lähde: Cyclingnews


title: Henrik Wigström

text: Henrik Immanuel Wigström (2. lokakuuta 1862 Tammisaari — 14. maaliskuuta 1923 Kivennapa) oli suomalainen kultaseppä, joka työskenteli hovijalokiviseppä Fabergén palveluksessa.


title: Henrik Wigström

text: Henrik Immanuel Wigström syntyi Tammisaaressa vuonna 1862. Koulutuksensa hän aloitti oppipoikana paikallisen kultasepän Petter Madsénin luona. Madsénin kontaktit auttoivat Wingströmiä pääsemaan Pietariin. Hän ryhtyi työskentelemään 22-vuotiaana Mihail Perhinin alaisuudessa vuonna 1884. Jo tuolloin Perhinin työpaja oli erikoistunut valmistamaan Fabergélle esineitä. Wigströmistä tuli Perhinin kuoleman jälkeen 1903 Fabergén vastaava kultaseppämestari. Ensimmäinen maailmansota vaikeutti Wigströmin työpajan toimintaa. Vallankumous lopetti sen kokonaan vuonna 1918. Wigström muutti Suomeen kesäasuntoonsa lähes vararikkoon ajautuneena. Hän kuoli vuonna 1923.


title: Henrik Wigström

text: Hänen luomiensa esineiden tyyli oli Perhinin tyylin mukainen: hän jäljitteli Ludvig XVI:n, empiren ja uusklassismin tyyliä. Lähes kaikki hänen aikansa Fabergén kiviset eläinaiheet, figuurit ja kukat valmistettiin hänen valvonnassaan.


title: Sata salamaa (kappale)

text: ”Sata salamaa” on Vicky Rostin esittämä musiikkikappale, joka edusti Suomea Eurovision laulukilpailussa 1987. Kappale on Petri Laaksosen säveltämä ja VeePee Lehdon sanoittama.


title: Sata salamaa (kappale)

text: Rosti oli aluksi haluton lähtemään laulukilpailuun mukaan, mutta kappaleen säveltäjä Laaksonen lupasi, ettei kappale kuitenkaan voittaisi karsintaa. Toisin kuitenkin kävi, niukalla yleisöäänten enemmistöllä ”Sata salamaa” voitti Johnny Lee Michaelsin ”Kesätuulen”.


title: Sata salamaa (kappale)

text: Kappale sijoittui Brysselissä järjestetyssä loppukilpailussa viidenneksitoista ja keräsi 32 pistettä. Korkeimmat pisteet antoivat Norja (10) ja Alankomaat (8).


title: Sata salamaa (kappale)

text: Eurovision laulukilpailun 50-vuotisjuhlien aikaan Ilta-Sanomat järjesti lukijaäänestyksen siihen saakka parhaasta Suomen edustuskappaleesta. Äänestyksen voitti ”Sata salamaa”.


title: Sata salamaa (kappale)

text: Antti Tuisku esitti version kappaleesta "Vain elämää" -sarjan neljännen kauden avausjaksossa 18. syyskuuta 2015 nousten heti Suomen virallisen listan ykköseksi.


title: Hell Ride

text: Hell Ride on Larry Bishopin ohjaama yhdysvaltalainen toimintaelokuva vuodelta 2008.


title: Hell Ride

text: Elokuva esitettiin Sundancen elokuvajuhlilla, ja se kuuluu tuottajan Quentin Tarantinon nimeä kantavaan sarjaan ”Quentin Tarantino Presents”.


title: Hell Ride

text: Kriitikko Arto Pajukallio arveli, että Tarantinon kädenjälki näkyy elokuvassa ja on tuottanut onnistuneen lopputuloksen, jota hän luonnehti ”prätkäeksploitaation ironiseksi pastissiksi” ja prätkäwesterniksi. Musiikki sai kiitosta suorastaan mestarillisena. Kokonaisuutena elokuva on kriitikon näkemyksen mukaan lajityyppiin kohdistuvan kunnianosoituksen ja parodian rajamailla.


title: Suomela (täsmennyssivu)

text: Suomela voi tarkoittaa seuraavia:


title: Heartbreaker (Dionne Warwickin albumi)

text: Heartbreaker on yhdysvaltalaisen laulaja Dionne Warwickin studioalbumi vuodelta 1982.


title: Heartbreaker (Dionne Warwickin albumi)

text: Tuottajina ovat toimineet Barry Gibb, Karl Richardson ja Albhy Galuten. Kaksi viimeksi mainittua ovat yhtiöstä Karlbhy Productions.


title: Heartbreaker (Dionne Warwickin albumi)

text:
Levy-yhtiö on Arista Records. LP-levyn luettelotunnus Euroopassa on 204 974 ja C-kasetin 404 974. Albumin jakelusta on huolehtinut Ariolan yhtiöryhmä ja Yhdistyneessä kuningaskunnassa Polygram Record Operations Ltd.
Boneroo Horns:


title: Heartbreaker (Dionne Warwickin albumi)

text: Jousiryhmän sopimuksesta on vastannut Gene Orloff.Äänittäjän apulaiset:


title: Heartbreaker (Dionne Warwickin albumi)

text: Äänityslaitteistoon on kuulunut MCI'n JH-556-konsoli ja kaksi JH-24/24 nauhakonetta sekä JH-45 Synchonizersit.


title: Heartbreaker (Dionne Warwickin albumi)

text: Projektin koordinointi:Euroopassa kannen painatuksen on tehnyt Länsi-Saksan Güterslohissa Mohndruck Graphische Retriebe GmbH (Sonopress). Takannen kuvassa Dionne Warwick poseeraa mustan kissan kanssa.


title: Heartbreaker (Dionne Warwickin albumi)

text: Blues News -lehdessä albumi on luokiteltu mustan artistin laulamaksi massaviihteeksi ja sitä on verrattu Jimmy Ruffinin albumiin "Sunrise", jonka teossa Gibbin veljekset ovat myös olleet mukana. Albumia pidetään kuitenkin laulullisesti ja sävellyksiltään pitkään aikaan lähempänä Warwickin 1960-luvun parhaita aikoja. Laulajan omaa panosta albumilla pidetään esim. tuottajia tärkeämpänä. Neljä plussaa saaneen levyn parhaina kappaleina on mainittu "Just One More Night", "I Can't See Anything But You", "All the Love in the World" ja "Heartbreaker". Samassa lehdessä (s. 25) julkaistussa, Lontoossa ilmestyvän Blues & Soul –lehden listassa Top American Soul Albums "Heartbreaker" (Arista 9609) on ehtinyt pudota sijalle 52 edellisen ollessa 47 eikä Top 75 -singlelistalla ole enää noteerauksia.


title: Valinorin Kaksi Puuta

text: Valinorin Kaksi Puuta eli Telperion ja Laurelin ovat J. R. R. Tolkienin kirjoissa kaksi valoa hohtavaa puuta, jotka toivat valon Valinoriin muinaisina aikoina ja joiden viimeisestä kukasta ja hedelmästä luotiin Kuu ja Aurinko.


title: Valinorin Kaksi Puuta

text: Melkorin tuhottua Kaksi Valoa, Illuinin ja Ormalin, Yavanna, kasvien vala loi Kaksi Puuta, hopeisen Telperionin ja kultaisen Laurelinin, Valinorin uudeksi valon lähteeksi. Puut kasvoivat Ezelloharin mäellä.


title: Valinorin Kaksi Puuta

text: Noldorin ensimmäinen kuninkaan, Finwën, poika, Fëanor, täytti niiden valolla luomansa jalokivet, Silmarilit. Myöhemmin Melkor hyökkäsi hämähäkkien esi-äidin, Ungoliantin, avulla Valinoriin. Ungoliant imi kaiken valon Puista ja täytti ne myrkyllään. Yavanna onnistui kuitenkin pelastamaan Telperionin viimeisen kukan ja Laurelinin viimeisen hedelmän luoden näistä Kuun ja Auringon. Mutta todellinen Puiden valo säilyi vain Silmarilien sisällä.


title: Valinorin Kaksi Puuta

text: Laurelinin kaltaisia puita ei Ardassa koskaan kasvanut. Mutta kun haltiat rakastivat kovasti Telperionia, Yavanna loi Tirionin kaupunkiin puun, joka muistutti kovasti Telperionia, mutta se ei hohtanut valoa. Puulle annettiin nimi Galathilion ja sen siemenistä kasvoi monia samankaltaisia puita, joista yksi, Celeborn, istutettiin Tol Eressëaan.


title: Valinorin Kaksi Puuta

text: Toisella Ajalla yksi Celebornin vesa lahjoitettiin Númenorin asukkaille. Tuosta vesasta kasvoi Nimloth, Númenorin Valkoinen Puu. Mutta Sauronin aiheuttaman korruption seurauksena kuningas Ar-Pharazôn kaatoi sen. Isildur onnistui pelastamaan yhden Nimlothin hedelmistä. Tästä saivat alkunsa Gondorin Valkoiset Puut.


title: Bo Carter

text: Armenter ”Bo Carter” Chatmon (30. kesäkuuta 1892 Bolton, Mississippi – 21. syyskuuta 1964 Memphis, Tennessee) oli yhdysvaltalainen blues-muusikko. Hän oli yksi Mississippi Sheiksin jäsenistä. Yhtyeessä soittivat myös hänen veljensä Lonnie (viulu) ja Sam Chatmon (basso). Mississippi Sheiks oli eräs 1920-luvun lopun ja 1930-luvun alun suosituimmista kielisoitinyhtyeistä Yhdysvalloissa.


title: Bo Carter

text: Chatmon tunnetaan seksuaalisia kielikuvia sisältäneistä levytyksistään kuten ”Banana in Your Fruit Basket”, ”Pin in Your Cushion” ja ”Your Biscuits Are Big Enough for Me”. Suurin osa Chatmonin omista levytyksistä on sooloesityksiä, joissa hän laulaa ja säestää itseään kitaralla. Hän oli ensimmäinen joka levytti bluesklassikko ”Corrine, Corrinan” (vuonna 1928).


title: Operaatio U-Go

text: Operaatio U-Go oli Japanin keisarikunnan sotilasoperaatio, jossa tarkoituksena oli hyökätä kahtena kiilana Brahmaputran laaksoon vallaten liittoutuneiden hallussa olleet Kohiman ja Imphalin kaupungit. Operaatio yhdessä sen kanssa päällekkäisen Ha-Go operaation kanssa olivat viimeisiä japanilaisten toteuttamia suuria hyökkäyksiä toisessa maailmansodassa. Operaatio päättyi Kohiman ja Imphalin taisteluissa kärsittyihin tappioihin sekä niitä seuranneisiin lähtöasemiin palaamiseen.


title: Operaatio U-Go

text: Burma oli "portti" Intiaan ja valtaamalla sen tammi-toukokuussa 1942 japanilaiset uhkasivat brittiläisen imperiumin itäistä ydintä. Britit palasivat Burmaan 1943 kenraalimajuri Orde Wingaten johdolla käyden sissisotaa japanilaisten linjojen takana. Vuonna 1944 koottiin kenraali William Slimin alaisuuteen suurehko brittiarmeija Intian Pohjois-Burman vastaiselle rajalle. Sen tehtävänä oli edetä Burmaan ja saada sillanpää tulevia hyökkäyksiä varten. Japanilaiset tosin hyökätessään tekivät suunnitelman toteuttamisen tyhjäksi. Yli kaksikolmasosaa brittijoukoista oli intialaisia.


title: Operaatio U-Go

text: Kenraaliluutnantti Renya Mutaguchi komensi Japanin 15. armeijaa, joka koostui kolmesta divisioonasta (noin 100 000 miehestä). Mutaguchin tavoitteena oli hyökätä syvälle Intiaan ja ratkaista sota Japanin eduksi. Hän oli taistellut voitollisesti Malesiassa ja Singaporessa eikä osannut odottanut kovaa vastarintaa.


title: Operaatio U-Go

text: Suunnitelman mukaan kenraaliluutnantti Saton 31. divisioona hyökkäisi oikealla ylittäen Chindwin-joen ja jatkaen Kohimaan. Kenraaliluutnantti Yamauchin 15. divisioona hyökkäisi keskustassa ylittäen joen hieman etelämpänä edeten Ukhrulin eteläpuolitse Imphaliin johtavalle tielle tasangon pohjoisreunassa. Kenraaliluutnantti G. Yanagidan 33. divisioona etenisi vasemmalla pitkin Kalemyo-Tamu-Palel ja Tiddimin teitä Imphaliin.


title: Operaatio U-Go

text: Ylitettyään joen Tamanthin ja Homalinin välisellä alueella 15.-16. maaliskuuta välisenä yönä 31. divisioona olisi lähellä Kohiman edustalla jaettuna kolmeen osastoon, jotka lähestyisivät sitä pohjoisesta, idästä ja etelästä. Oikean puoleinen osasto etenisi Layshin ja Phakekedzumin kautta Kohiman pohjoispuolelle. Keskimmäinen osasto, jota seuraisi divisioonan pääosat, kulkisi Fort Kearyn, Somran ja Jessamin kautta Kohimaan. Vasemman puoleinen kenraalimajuri M. Miyazakin johtama osasto kulkisi Ukhrulista Maoon ja edelleen Imphaliin johtavalle tielle. Divisioonan tehtävänä oli vallata ja pitää Kohima sekä valmistautua auttamaan 15. divisioona, joka hyökkäisi Imphaliin.


title: Operaatio U-Go

text: Hyökkäykseen lähtevä 15. divisioona ei ollut kirjavahvuutensa mukainen, vaan siihen kuului ainoastaan kuusi jalkaväkipataljoonaa sekä 18 tykkiä. Divisioonan tuli 15.-16. maaliskuuta välisenä yönä ylittää Chindwin-joki Lawngmin ja Thaungdutin välillä. Sen kärjen tuli edetä Kamjongin, Ukhrulin ja Leishan kautta Imphaliin johtavalle tielle, joka sen tuli katkaista Kangpokpin ja Kanglatongbin väliltä. Pääosan tuli vallata Kanglatongbin hallinnan mahdollista korkea maastonkohta Imphalin tasangon pohjoispuolelta, josta se voisi osallistua Imphaliin suunnattuun hyökkäykseen. Divisioonan pääosa etenisi kohteeseensa kolmena osastona oikeanpuoleinen Thananin, Huminen, Chassudin ja Sangshakin, keskimmäinen Thananin, Sakokin ja Litanin (Sareikhong) sekä vasemmanpuoleinen Minthaan suojaten sivustan, mistä se jatkaisi Thananin ja Mollenin kautta Yaingangpokpiin. Divisioonan reservi tulisi oikean siiven takana.


title: Operaatio U-Go

text: 33. divisioona lähtisi viikkoa ennen muita divisioonia tehtävänään vetää Imphalin ja Kohiman alueen reservit pois. Sen tulisi edetä kolmena osastona linjalle Mawlaik-Yazagyo-Fort White. Kenraalimajuri T. Yamamoton komentama oikeanpuoleinen osasto etenisi 7- maaliskuuta Kalemyon ja Tamun väliselle tielle ja liittoutuneiden hyökkäyksen käytyä ylivoimaiseksi vetäytyä Witokin, Tamun ja Morehin väliselle alueelle, josta se jatkaisi edelleen Palelin kautta Imphaliin. Keskimmäinen osasto lähtisi samana päivänä Yazagyosta länteen tehtävänään katkaista Intian 17. divisioonan selustassa oleva Tiddimin tie Tongzangin alueella. Vasen osasto ylittäisi 7.-8. päivien välisenä yönä Mualbeimin kohdalla Manipur-joen, jonka jälkeen se kääntyisi pohjoiseen seuraten joen länsirantaa. Sen tehtävänä oli estää 17. divisioonan vetäytyminen MS100:n ja MS126:n välisellä alueella. Divisioonan reservin tehtävänä oli putää Fort Whiten alue, kunnes keskimmäinen osasto saavuttaisi Tongzangin alueen. Sen jälkeen reservi liittyisi keskimmäiseen osastoon. Reservi jättäisi pienen vajaan pataljoonan vahvuisen varuskunnan Fort Whiteen, kunnes Intian kansallisen armeijan joukot ottaisivat linnakkeen haltuunsa. Intian 17. divisioonan tultua saarretuksi keskimmäinen ja vasen osasto täydennettynä reservillä tuhoaisi intialaisdivisioonan vallaten Imphalin.


title: Operaatio U-Go

text: Yamamoton osastoa ja 33. divisioonan reserviä lukuun ottamatta kolmen divisioonan tuli edetä viidakkopolkuja vuoristoisella alueella saavuttaakseen tavoitteensa kantaen kolmen viikon tarvikkeet ja ammukset. 15. armeija oli laskenut saavuttavansa tavoitteensa kolmessa viikossa ja kykenevänsä vakiinnuttamaan asemansa Kalemyosta Tamun ja Palelin kautta Imphaliin.


title: Operaatio U-Go

text: Japanilaisten hyökkäys alkoi suunnitelman mukaisesti maaliskuun 7. päivän vastaisena yönä. Joukot etenivät nopeasti Chindwinjoella kulkevan etulinjan läpi niin, että Intian 17. divisioona jäi saarroksiin Imphaliin. Toista hyökkäystä Imphalin pohjoispuolella pidätteli Intian 20. divisioona, mutta Kohimaan johtanut tie meni poikki. Taistelu oli raivokasta, koska kummallakaan osapuolella ei ollut varaa antaa periksi ("Viidakon Stalingrad"), sillä japanilaiset tarvitsivat elintarvikkeita Imphalissa pysyäkseen hengissä, kun taas britit ja intialaiset tiesivät, että tappio avaisi tien syvälle Intiaan. Britannian kuninkaallisten ilmavoimien koneilla Imphaliin saarroksiin joutuneita joukkoja ja piiritystä kesti kaikkiaan 86 päivää.


title: Operaatio U-Go

text: Kohiman taistelu jakautuu selkeisiin osiin. Ensimmäisessä vaiheessa Japanin 31. divisioona pyrki valtaamaan Kohiman harjanteen. Vaiheen merkittävin osa oli Kohimasta Imphaliin kulkevan huoltotien hallinnasta käydyt taistelut. Toisessa vaiheessa pieni varuskunta vapautettiin ja kolmannessa vaiheessa alueelle saapunut Intian XXXIII armeijakunta aloitti vastahyökkäyksen japanilaisten alueella olevien joukkojen lyömiseksi.


title: Operaatio U-Go

text: Mutaguchi määräsi jatkamaan hyökkäystä, mutta kesäkuun lopulla hän tajusi hyökkäyksensä epäonnistuneen joukkojen uupumuksen vuoksi. Hän määräsi joukkonsa vetäytymään 3. heinäkuuta takaisin Burmaan.


title: Operaatio U-Go

text: Yli 60 000 japanilaista sai surmansa tai haavoittui. Britit ja intialaiset kärsivät 17 500 miehen tappiot.


title: Operaatio U-Go

text: Taistelu osoitti, ettei Japani voita sotaa Kaakkois-Aasiassa. Slim aloitti hyökkäyksensä ja vuoden kuluttua se päättyi viimeisten japanilaisten karkotukseen Burmasta.


title: Päätösvaltaisuus

text: Kokouksen tai toimielimen päätösvaltaisuus on seurausta laillisesta koollekutsumisesta ja riittävästä läsnä olevasta edustavuudesta. Jotkin kokoukset ovat laillisesti koollekutsuttuina päätösvaltaisia yhdenkin päättäjän läsnä ollessa, mutta yleisin vaatimus on, että päättäjistä tulee olla läsnä vähintään puolet.


title: Päätösvaltaisuus

text: Tuomioistuimesta puhuttaessa käytetään termiä tuomionvoipa.


title: Ménakan piiri

text: Ménakan piiri () on paikallishallintoalue Malin Gaon alueella. Se sijaitsee maan kaakkoisosassa Saharan ja Sahelin siirtymäalueella. Piirin pinta-ala on 79 685 neliökilometriä. Asukkaita on 56 100 henkeä (vuonna 2009). Piirin tilalle ollaan vuonna 2016 perustamassa Ménakan aluetta.


title: Ménakan piiri

text: Ménakan piiri rajoittuu pohjoisessa Kidalin alueeseen, idässä ja etelässä Nigeriin sekä lännessä Gaon alueen Ansongon ja Gaon piireihin. Pinnanmuodostukseltaan se on suurten vadien pohjois-eteläsuunnassa halkomaa hiekkaista tasankoa. Vuotuinen sademäärä on noin 200 millimetriä.


title: Ménakan piiri

text: Piirin hallinnollinen keskus on Ménaka. Sen lisäksi siihen kuuluvat Alatan, Andéramboukanen, Inekarin ja Tidermènen kunnat. Kyliä on viisi ja paimentolaisryhmiä 65. Asukkaat ovat tuaregeja, hausoja, songhaita ja fulbeja.


title: Ménakan piiri

text: Seudun pääelinkeino on karjanhoito. Kotieläimiä ovat vuohet, lampaat, kamelit, aasit ja naudat. Lisäksi harjoitetaan maanviljeyä, kaupankäyntiä ja käsityöammatteja. Matkailu alueelle on lähes olematonta.


title: Mário Bližňák

text: Mário Bližňák (s. 6. maaliskuuta 1987 Trenčín, Tšekkoslovakia) on slovakialainen jääkiekkoilija, joka edustaa KHL-joukkue HC Slovan Bratislavaa. Hän on pelipaikaltaan keskushyökkääjä. Melko pienikokoisen Bližňákin vahvuudet ovat kovassa työntekomoraalissa, asenteessa ja joukkuepelaamisessa. Hänen heikkoudet ovat lähinnä fyysisissä ominaisuuksissa. Bližňák on aiemmin pelannut kuusi NHL:n runkosarjaottelua Vancouver Canucksissa tehden yhden maalin.


title: Mário Bližňák

text: Bližňák on HK Dubnican kasvatti. Hän voitti kaudella 2003–2004 alle 18-vuotiaiden sarjan maali- ja pistepörssin tehoilla 25+26=51. Hän pelasi joukkueessa ensimmäiset miesten pelinsä 17-vuotiaana kaudella 2004–2005. Vancouver Canucks varasi hänet seitsemännellä kierroksella 205. pelaajana .


title: Mário Bližňák

text: Kaudeksi 2005–2006 Bližňák siirtyi Pohjois-Amerikkaan WHL-juniorisarjaan Vancouver Giantsiin ja voitti WHL:n mestaruuden. Seuraavalla kaudella hän voitti Memorial Cupin ja oli joukkueen kolmanneksi paras pistemies tehoilla 1+5=6 Michal Řepíkin ja Milan Lucicin jälkeen.


title: John Ruddy

text: John Thomas Gordon Ruddy (s. 24. lokakuuta 1986 St. Ives, Englanti, Britannia) on englantilainen jalkapallomaalivahti, joka edustaa Englannin Valioliigassa pelaavaa Norwich Cityä.


title: John Ruddy

text: Ruddy nimettiin Englannin joukkueeseen jalkapallon EM-kilpailuihin 2012, vaikkei hän ollut pelannut yhtään maaottelua. Hän joutui kuitenkin jäämään pois joukkueesta murrettuaan sormensa harjoituksissa. Ruddy debytoi maajoukkueessa 15. elokuuta 2012 Italiaa vastaan.


title: Atthides

text: Atthides (monikko; yksikössä Atthis; tai ) olivat attikalaisia annaaleja eli aikakirjoja, jotka kokosivat yhteen Attikan eli käytännössä antiikin Ateenan historiaan liittyviä tietoja, usein varhaisista ajoista aina niiden kirjoitusaikaan saakka. Teokset olivat eräänlaisia historiallisia tutkielmia, jotka pyrkivät kokoamaan ja säilyttämään historiallista aineistoa, vanhoja perinteitä ja dokumentteja, joita oli saatavilla piirtokirjoituksissa ja muuna aineistona.


title: Atthides

text: Tällaisia "Atthis"-nimisiä paikallishistorioita kirjoittivat useat kirjailijat 400–200-luvuilla eaa. Heihin viitataan tutkimuskirjallisuudessa usein nimellä "atthidografit". Atthidografit käsittelivät muun muassa Ateenan valtiomuodon historiaa ja esittivät sen kehityksestä samalla omia teorioitaan, kysyen esimerkiksi, kuka perusti Ateenan demokratian ja kuinka kauan kukin valtiomuoto kesti.


title: Atthides

text: Aristoteleen koulukunnan teos "Ateenan valtiomuoto" vaikuttaa käyttävän useita atthidografien teoksia lähteenään historiallisille yksityiskohdille. Muuten "Atthis"-teoksista on säilynyt vain katkelmia, joita on voitu verrata "Ateenan valtiomuodon" sisältöön.


title: Atthides

text: Seuraavat atthidografit tunnetaan nimeltä:Pausanias käytti myöhemmin nimeä "Atthis" oman teoksensa "Kreikan kuvaus" Attikaa käsittelevästä osasta.


title: Ménaka

text: Ménaka on maalaiskunta ja sen keskuskylä sekä Ménakan piirin hallinnollinen keskus Malin Gaon alueella. Se sijaitsee Saharan ja Sahelin siirtymäalueella 320 kilometriä Gaosta itään. Kunnassa on 20 700 asukasta (vuonna 2009).


title: Ménaka

text: Ménakan kunnan pinta-ala on 21 000 neliökilometriä. Se rajoittuu pohjoisessa Ménakan piirin Tidermènen ja idässä Inekarin sekä Anderamboukanen kuntiin, etelässä Nigeriin ja lännessä Ansongon piiriin. Kuntaan kuuluu kolme kylää ja 18 paimentolaisryhmää. Asukkaat ovat tuaregeja, songhaikieltä puhuvia dawsahakeja ja hausoja.


title: Ménaka

text: Seudun pääelinkeino on paimentolaisuuteen perustuva karjanhoito. Kotieläimiä ovat vuohet, lampaat, kamelit, aasit ja naudat. Lisäksi harjoitetaan maanviljelyä, kaupankäyntiä ja käsityöammatteja.


title: Ménaka

text: Kunnassa on 27 alkeiskoulua, yksi madrasa ja kaksi yläkoulua. Terveysasemia on viisi.


title: Andéramboukane

text: Andéramboukane on Malissa Gaon alueen Ménakan piirissä sijaitseva maalaiskunta ja sen keskuskylä. Se sijaitsee Saharan ja Sahelin siirtymäalueella 90 kilometriä Ménakasta kaakkoon. Kunnassa on 18 700 asukasta (vuonna 2009).


title: Andéramboukane

text: Anderamboukanen kunnan pinta-ala on 12 500 neliökilometriä. Se rajoittuu lännessä Ménakan ja pohjoisessa Inekarin kuntiin sekä idässä ja etelässä Nigeriin. Kuntaan kuuluu yksi kylä ja 16 paimentolaisryhmää. Asukkaat ovat tuaregeja, hausoja ja arabeja.


title: Andéramboukane

text: Seudun pääelinkeino on paimentolaisuuteen perustuva karjanhoito. Kotieläimiä ovat lampaat, vuohet, naudat, aasit, kamelit ja hevoset. Lisäksi harjoitetaan pienimuotoista maanviljelyä, kaupankäyntiä ja käsityöläisammatteja.


title: Andéramboukane

text: Kunnassa on seitsemän alkeiskoulua ja keskuskylässä myös yläkoulu. Terveysasemia on kolme.


title: Andéramboukane

text: Andéramboukanessa järjestetään joka toinen vuosi tuaregien kulttuurifestivaali.


title: Dominik Graňák

text: Dominik Graňák (s. 11. kesäkuuta 1983 Havířov, Tšekkoslovakia) on tšekkiläis-slovakialainen jääkiekkopuolustaja, joka edustaa KHL-joukkue Dynamo Moskovaa. Melko pienikokoisen ja taitavan Graňákin vahvuudet ovat luistelussa, pelinäkemyksessä ja syöttöpelissä. Hänen heikkoudet ovat pienen koon vuoksi vahvuudessa.


title: Dominik Graňák

text: Graňák on HK Dukla Trenčínin kasvatti. Hän siirtyi juniorina HC Slavia Prahaan, jossa pelasi vuodet 2001–2007.


title: Dominik Graňák

text: Graňák on edustanut Slovakiaa MM-kilpailuissa yhdeksän kertaa peräkkäin vuosina 2004–2012. Vuoden 2009 turnauksessa hän oli Slovakian tehokkain puolustaja tehoilla 1+1=2 Andrej Sekeran kanssa.


title: Standardivetyelektrodi

text: Standardivetyelektrodi on elektrodi, jota käytetään yleisenä vertailuelektrodina määritettäessä sähköisen kennon elektrodipotentiaalia proottisissa liuottimissa. Standardivetyelektrodin standardielektrodipotentiaaliksi E(H/H) on sovittu 0 V kaikissa lämpötiloissa. Elektrodin absoluuttisen elektrodipotentiaalin arvo poikkeaa kuitenkin nollasta ja sen arvoksi on laskettu 4,44±0,002 V 25 °C lämpötilassa.